SOKONG BAJET DAPAT PERUNTUKAN?

1. Heboh pertemuan TSMY dan parti-parti PN bertemu untuk membincangkan cadangan sokongan bajet oleh pembangkang dengan syarat MP pembangkang dapat peruntukan untuk kawasan masing-masing. UMNO nampaknya tidak berapa setuju termasuk kenyataan Yb DS Nazri Aziz, Yb DS Azalina dan Yb DS Tajudin Abd Rahman. Malah dikatan DS Zahid telah keluar mesyuarat tanda protes.
2. Di kalangan pembangkang juga ada dengar desas-desus ini, katanya atas semangat CSA atau Confidence and Supply Agreement. Ia adalah satu persetujuan blok-blok dalam parlimen untuk bersetuju atau berkecuali bagi meluluskan usul kerajaan termasuk RUU Perbekalan (Bajet). Amalan ini dibuat di kalangan parlimen komonwel dalam keadaan Parlimen tergantung (hung) kerana kerajaan adalah minoriti (a minority government).
3. Ini menimbulkan berbagai persepsi terhadap keseluruhan polemik bajet 2021 seolah ada kompromi antara pembangkang dan kerajaan TSMY. Apa jadi pada undi tidak percaya pembangkang? Adakah ini kaedah berbalas sokongan? atau quid pro quo, ‘anda urut belakang saya, saya urut belakang anda’.
4. Saya ada pandangan dalam hal ini. Secara prinsipnya soal ini tidak perlu timbul kerana peruntukan MP adalah peruntukan untuk rakyat yang diwakili. Bezanya amalan di Malaysia selama ini ialah MP pembangkang tidak mendapat peruntukan langsung dan kerana itu hak mendapat peruntukan pembangkang pernah dibawa ke mahkamah oleh mantan MP Sungei Siput Yb Jayakumar atas prinsip berhak. Kes itu ditolak kerana peruntukan itu diambil dari alokasi bajet JPM yang berhak membuat keputusan siapa yang layak menerimanya.
5. Semasa PH memerintah, hak diberi kepada pembangkang tetapi tidak saksama. Jujurnya PH juga masih kekal di takok lama dalam hal ini. Apa pun, atas prinsip menghormati keputusan rakyat, kerajaan tidak boleh ‘mendera’ pengundi dengan tidak memberi hak peruntukan hanya kerana pilihan mereka tidak berpihak kepada parti kerajaan.
6. Mengembalikan hak ini adalah menghormati pilihan rakyat secara demokratik dan tidak sepatutnya dijadikan suatu urusan yang perlu ditagih dan dirayu dan dijadikan elemen tawar menawar! Tetapi, oleh kerana hak ini dinafikan oleh BN, PH dan PN maka mengembalikan peruntukan ini telah terdedah menjadi bahan dalam rundingan politik demi memulihkan landasan asal dan menjadi hak tetap.
7. Pada waktu yang sama untuk memberi keadilan kepada konsep CSA ia menuntut Parlimen mestilah tergantung dan kerajaan adalah minoriti. Persoalannya apakah Parlimen tergantung? Adakah TSMY memiliki kerajaan minoriti? Selagi tidak terjawab secara kata putus dan bukan agak-agak maka apakah CSA relevan untuk dibincangkan? Apakah inisiatif CSA membayangkan kerajaan PN tiada majoriti dan dijangka akan kalah dalam usul undi bajet 2021?
Saya berbalik kepada prinsip asal bahawa bajet 2021adalah peluang buat-semula atau re-booting segala ketempangan asas demokrasi. Walaupun rundingan mengembalikan hak peruntukan pembangkang tidak boleh dijadikan tawaran quid pro quo tetapi ketempangan demokrasi kita ‘memaksa’ isu ini dimasukkan dalam agenda dalam suasana krisis politik yang kita lalui. Lagipun perlu ditegaskan hak peruntukan MP adalah untuk dikembalikan kepada rakyat khusus musim covid ini, bukan untuk masuk ke poket MP-MP atau pegawainya.
DS Dr Mujahid Yusof Rawa
Naib Presiden AMANAH
Ahli Parlimen Parit Buntar
4/11/2020.

0

0

votes
Article Rating
Kongsikan artikel ini


APA YANG SEBENARNYA ADA DALAM KEPALA MUHYIDDIN – COVID19 ATAU KEMARUK KUASA?

Semua parti utama di Sabah, kecuali Bersatu, sudah pun mengumumkan tidak akan bertanding dalam PRK Batu Sapi yang akan diadakan pada 5 Disember depan.
PH, BN, PBS, STAR dan SAPP membuat keputusan demikian sebagai sumbangan mereka untuk sama-sama mengekang penularan wabak Covid19.
Dengan yang demikian, sebagaimana kerusi Batu Sapi dimenangi Warisan dalam PRU14 lalu, parti itu hampir pasti diberi kemenangan secara percuma.
Tetapi, Muhyiddin Yassin selaku Perdana Menteri yang setiap kali muncul dalam perutusan khasnya meminta rakyat mengambil berat dan bersama kerajaan mengekang Covid19, nampaknya “tidak cakap serupa bikin” dalam hal ini.
Ia berikutan dalam kenyataannya semalam, beliau telah mengarahkan supaya beberapa aspek perundangan dikaji bagi membolehkan PRK Batu Sapi ditangguhkan terlebih dahulu sehingga pandemik Covid19 berakhir.
Menurut Perdana Menteri, beliau telah meminta Suruhanjaya Pilihan Raya atau SPR dan Jabatan Peguam Negara untuk berbuat demikian.
“PRK ini dilihat agak sukar untuk dilaksanakan di ketika pandemik Covid19 masih memuncak di negeri Sabah,” ujarnya lagi.
Nak ditangguhkan buat apa lagi?
Apa dan di mana susahnya PRK tersebut kalau semua parti tidak meletakkan calon mereka dan Warisan diberi laluan untuk menang percuma?
PRK Batu Sapi hanya akan bermasalah dari segi kemungkinan menularnya Covid19 jika ada pertandingan yang melibatkan parti-parti utama yang kemudiannya akan sibuk dengan pelbagai aktiviti kempen.
Lebih bermasalah lagi, sementara semua parti lain sudah memutuskan untuk tidak meletakkan calon di Batu Sapi, hanya Bersatu yang diketuai oleh Muhyiddin belum lagi berbuat demikian.
Kalau sekadar calon Bebas yang bertanding, tentu saja risiko merebaknya Covid19 begitu minimum kerana tarikannya untuk membuatkan orangramai berhimpun amat terhad sekali.
Maka dalam hal ini, susahkah untuk Muhyiddin membuat keputusan agar Bersatu yang dipimpinnya turut sama tidak bertanding dan memberi kemenangan percuma kepada Warisan?
Bukankah Muhyiddin juga selalu mengatakan beliau tidak berpolitik ketika Covid19?
Atau Bersatu sebenarnya yang gila kuasa dan tetap mahu meletakkan calon di Batu Sapi bagi menambah majoritinya di Parlimen, lalu tidak sedia untuk memberi kemenangan percuma kepada Warisan dan seterusnya tidak peduli pun dengan ancaman Covid19?
Kalau peduli dengan bahaya Covid19, umum saja Bersatu tidak bertanding…habis cerita!!
Sekali lagi, susahkah mahu berbuat demikian?
Dalam kepala Perdana Menteri ini apa yang sebetulnya selalu ada dalam fikirannya – Covid19 atau kemaruk kuasa?
(Shahbudindotcom 05/11/2020)

0

0

votes
Article Rating
Kongsikan artikel ini


KERAJAAN DARURAT YANG TAK HABIS2 DENGAN IDEA DARURAT

Menteri di Jabatan Perdana Menteri, Takiyuddin Hassan berkata, kerajaan akan mempertimbangkan untuk memohon pengisytiharan darurat untuk kawasan tertentu yang terlibat dengan pilihan raya.
Jelas menteri undang-undang itu, kerajaan Perikatan Nasional (PN) akan memohon pengisytiharaan itu dengan memohon kepada Yang di-Pertuan Agong mengikut keperluan.
“Dalam Artikel 150 jelas Yang di-Pertuan Agong ada kuasa untuk adakan proklamasi darurat seluruh negara atau mana-mana bahagian, sekiranya dirasakan perlu mungkin kerajaan akan fikirkan.
“Kalau tak keseluruhan, mungkin mana-mana bahagian.
“Pokoknya dari segi perlembagaan ia dibolehkan,” kata Takiyuddin sewaktu soal jawab lisan di Dewan Rakyat.
Dua pilihanraya bakal diadakan dalam waktu terdekat ini iaitu PRK Batu Sapi di Sabah dan PRN Sarawak.
PRK Batu Sapi akan diadakan pada 5 Disember, manakala PRN Sarawak mesti diadakan sebelum Ogos 2021.
Nampaknya dengan jawapan Takiyuddin ini, PN mungkin akan mengisytiharkan darurat di Batu Sapi serta enggan memberi Warisan kemenangan percuma, walaupun PH, BN, PBS, STAR dan SAPP sudah mengumumkan tidak bertanding.
Hanya Bersatu belum memutuskan demikian.
Semalam, Muhyiddin Yassin berkata beliau telah mengarahkan SPR dan Jabatan Peguam Negara mengkaji beberapa aspek perundangan bagi membolehkan PRK Batu Sapi ditangguhkan sehingga pandemik Covid19 berakhir.
Kerajaan darurat akhirnya tetap mahu darurat.
(Shahbudindotcom 05/11/2020)

0

0

votes
Article Rating
Kongsikan artikel ini


BELANJAWAN 2021 TIADA YANG MENARIK, MALAH BAHAYA JIKA UNDIANNYA DISOKONG

Rata-rata rakyat tampak tidak gembira dengan Belanjawan 2021 yang dibentangkan Menteri Kewangan, Tengku Zafrul Tengku Abdul Aziz petang tadi.
Bagi mereka, tiada perkara menarik yang boleh membuatkan rakyat tersenyum dengan pembentangan belanjawan kali ini.
Yang sinis berkata, kalau ada pun yang menarik hanyalah tentang kejayaan Ketua Pembangkang, Anwar Ibrahim yang berjaya membuatkan Speaker, Azhar Azizan Harun terpaksa membuat U-Turn dengan membenarkan kesemua 222 Ahli Parlimen berada di Dewan Rakyat mendengar pembentangan Belanjawan 2021.
Jika semalam beliau mengeluarkan arahan hanya 80 Ahli Parlimen saja dibenarkan berada di Dewan Rakyat, hari ini berikutan desakan Anwar yang kemudian disokong empat Ahli Parlimen UMNO, Azhar terpaksa mengubah keputusannya dengan rasa yang cukup kecewa.
Kekecewaannya jelas terpancar apabila beliau kemudian menyatakan agar di lain kali permohonan seperti itu seharusnya diberi notis awal terlebih dahulu kepadanya.
Apakah ini petanda awal Belanjawan 2021 akan berdepan masalah ketika pengundian nanti?
Dua perkara yang paling membuatkan rakyat kecewa dan tidak puas hati ialah berkaitan pengeluaran wang daripada KWSP dan perlanjutan tempoh moratorium pinjaman bank.
UMNO, khususnya melalui Najib Razak, sejak dua tiga minggu lalu, giat mendesak kerajaan agar membenarkan rakyat mengeluarkan wang caruman sebanyak RM10 ribu daripada Akaun 1 KWSP.
Pengeluaran wang itu adalah untuk tujuan mereka menyelesaikan urusan kehidupan berikutan pandemik Covid19 yang membuatkan ramai hilang pekerjaan dan tiada pendapatan.
Dengan RM10 ribu dapat dikeluarkan dan jika pasangan turut berbuat demikian, bermakna jumlah RM20 ribu yang ada dalam tangan mampu menyelesaikan banyak urusan kehidukan, antaranya tentang bil-bil yang tertunggak.
Jika kebenaran itu diberikan, ia dianggarkan mampu memberi manfaat dan keselesaan kepada kira-kira 4.7 juta pencarum.
Malangnya, desakan dan permintaan UMNO itu tidak dipedulikan oleh Tengku Zafrul.
Dalam pembentangannya, beliau mengumumkan hanya pencarum hilang pekerjaan dibenarkan mengeluarkan wnag daripada Akaun 1 KWSP dengan jumlah RM500 sebulan selama setahun.
Dalam erti kata lain, jumlah dibenar dikeluarkan adalah RM6000 sahaja, tetapi dengan RM500 sebulan, apa yang boleh diselesaikan?
Itu pun, oleh kerana ia terhad kepada mereka yang hilang pekerjaan, manfaatnya hanya untuk 600 ribu pencarum semata-mata berbanding sasaran daripada cadangan asal ialah 4.7 juta pencarum.
Bagi moratorium pinjaman bank, kedua-pihak iaitu UMNO dan PH telah membuat desakan agar ia dilanjutkan selama tiga atau enam bulan lagi bagi tujuan meringankan beban hidup rakyat akibat Covid19.
Desakan ini juga tidak diterima, sebaliknya Tengku Zafrul sekadar mengumumkan moratorium bersasar untuk golongan B40 di mana mereka yang berkenaan perlu berurusan dengan pihak bank untuk memohonnya.
Selain itu, mereka juga diberi pilihan sama ada mengambil moratorium selama tiga bulan atau mengurangkan jumlah bayaran bagi tempoh enam bulan dengan membuat perisytiharan bahawa pendapatan mereka telah berkurangan.
Yang nyata di sini, desakan UMNO dan PH langsung tidak diberi perhatian oleh PH, walaupun ia adalah untuk manfaat majoriti rakyat.
Dalam hal ini, ada yang berkata – inilah padahnya bila wakil bank dan bukan wakil rakyat jadi Menteri Kewangan.
Baik UMNO atau PH, terutama berkaitan dua aspek di atas iaitu pengeluaran wang KWSP dan moratorium pinjaman bank, adalah bahaya bagi masa depan mereka jika menyokong kelulusan Belanjawan 2021 ketika pengundian nanti.
Menyokongnya bererti tidak peduli terhadap keperluan rakyat yang majoritinya benar-benar perlukan wang daripada KWSP dan moratorium dilanjutkan lagi.
Sebaliknya, dengan menolak belanjawan dan menunjukkan kebersamaan terhadap keperluan hidup rakyat, peluang memenangi PRU akan datang adalah lebih cerah, terutama jika PRU15 diadakan seawal tahun depan.
(Shahbudindotcom 06/11/2020)

0

0

votes
Article Rating
Kongsikan artikel ini


MENGAUT RAHMAT DI SEBALIK COVID YANG DERITA….

Wabak Covid19 rupa-rupanya ada rahmat yang berganda bersama derita yang dibawanya.
Di sebalik Covid19 menjadi alasan untuk Muhyiddin Yassin mencipta pelbagai helah untuk melanjutkan hayat politiknya, pihak lain pun turut mengaut nikmat daripadanya.
Jika Muhyiddin boleh menggunakan Covid untuk menunda-nunda Sidang Parlimen, menjadikan sidang hanya sehari, tempoh sidang dipendekkan hingga jam 2 dan terakhir menghadkan cuma 80 orang menghadirinya bagi mengelak undi tak percaya, Pas pula dapat nikmat naik gaji di ketika ramai orang lain jadi penganggur dan hilang kerja.
Alasan naik gaji pula konon untuk merapatkan jurang dengan rakan-rakan sejawatan di negeri-negeri lain yang lebih kaya.
Nampak lagak ini tak ubah macam anak orang miskin yang tak pernah papa jiwanya untuk ada wang belanja yang sama seperti anak-anak orang kaya.
Dunia…dunia…
Walau negeri defisit dan pendapatan kurang daripada belanja, sebelum ini Mercedes juga telah dibeli untuk kebanggaan jiwa untuk menunjukkan mereka berbeza daripada rakyat marhaen biasa.
Alhamdulillah…inilah agaknya bentuk kepimpinan Melayu dan Islam yang boleh menjadi kebanggaan semua, walau rakyatnya sendiri lebih banyak menangis daripada ketawa.
(Shahbudindotcom 06/11/2020)

0

0

votes
Article Rating
Kongsikan artikel ini


JASA – BARISAN HADAPAN UNTUK KUKUHKAN GENG KARTEL DALAM PN?

Satu isu yang turut menjadi bualan hangat tentang Belanjawan 2021 ialah berkenaan peruntukan besar yang disediakan untuk Jabatan Hal Ehwal Khas atau Jasa.
Jasa adalah unit propaganda kerajaan yang diwujudkan sejak era BN, tetapi telah dimansuhkan pada 2018 sewaktu PH mentadbir negara.
Dalam belanjawan yang dibentangkan Tengku Zafrul Abdul Aziz semalam, Jasa diperuntukkan sebanyak RM85.5 juta, satu jumlah paling besar pernah diperolehinya.
Terdapat dua peruntukan untuk unit di bawah belanjawan Kementerian Komunikasi dan Multimedia – pertama, sebanyak RM4 juta di bawah belanjawan komunikasi strategi dan kedua, sebanyak RM81.5 juta di bawah dasar baru.
Jumlah kedua-duanya iaitu RM85.5 juta adalah peningkatan sebanyak 185 peratus berbanding RM30 juta yang diperuntukkan kepada jabatan itu oleh kerajaan BN pada Belanjawan 2018 lalu.
Sejarah peruntukan untuk Jasa sebelum ini adalah seperti berikut:-
⁃ 2011 – RM21,759,400
⁃ 2012 – RM21,392,000
⁃ 2013 – RM23,127,100
⁃ 2014 – RM24,572,800
⁃ 2015 – RM21,718,100
⁃ 2016 – RM22,801,000
⁃ 2017 – RM22,886,500
⁃ 2018 – RM30, 000, 000
⁃ 2019 – Tiada (dimansuh)
⁃ 2020 – Tiada (dimansuh)
⁃ 2021 – RM85.5 juta
Persoalannya, untuk kerja apa sampai Jasa perlu diberikan wang sebanyak itu dalam kerajaan pimpinan Muhyiddin Yassin ini?
Sebagai makluman, oleh kerana Jasa terletak di bawah Kementerian Komunikasi dan Multimedia, bermakna ia adalah dalam kawalan menterinya, Saifuddin Abdullah, bekas pemimpin PKR yang kini menyertai Bersatu.
Beliau diketahui sebagai salah seorang Geng Kartel atau penyokong kuat kepada Azmin Ali.
Dengan itu, apakah kewujudan semula Jasa dengan peruntukan besar itu bertujuan untuk mengaktifkan kumpulan propaganda atau barisan hadapan pro Azmin yang bukan saja berperanan untuk menyerang PH, khusus menghadapi PRU15 akan datang, tetapi juga bagi melemahkan UMNO agar Bersatu sentiasa dilihat dominan dalam kerajaan PN?
Mungkinkah juga Jasa bakal diketuai oleh bekas pemimpin PKR yang kini ada bersama dalam Bersatu?
Ketika era BN, memang Jasa diketuai oleh pemimpin UMNO dengan yang terakhir mengetuai jabatan itu ialah Dr Puad Zarkashi, Ahli MT UMNO.
Maka, soalan lain untuk PH dan UMNO, sediakah mereka menyokong Belanjawan 2021 ketika pengundian nanti?
(Shahbudindotcom 07/11/2020)

0

0

votes
Article Rating
Kongsikan artikel ini


MUHYIDDIN KINI LEBIH TERUK DIBENCI BERBANDING NAJIB SEBELUM INI

Hari demi hari yang berlalu, Muhyiddin Yassin kini bukannya makin disukai, tetapi nampaknya semakin dibenci dan dihamburkan kata-kata nista terhadapnya.
Jika selepas pembentangan Belanjawan 2021 Jumaat lalu, beliau lebih teruk dikecam daripada Menteri Kewangan, Tengku Zafrul Tengku Abdul Aziz sendiri, terutama berkaitan isu KWSP dan moratorium pinjaman bank, semalam pula ketika muncul dalam wawancara Astro Awani, keadaannya jauh lebih parah lagi.
Dalam semua platform media sosial yang berkongsi siaran langsung tersebut, boleh dikata lebih 90 peratus yang memberi komen telah meluahkan kata-kata kecaman, kebencian dan nistaan terhadapnya.
Malah, dalam Facebook Muhyiddin sendiri yang turut berkongsi wawancara itu, ia penuh dengan komen-komen yang bernada kebencian dan gambaran meluat kepadanya.
Di laman Facebook beberapa penyokong Muhyiddin yang cuba memuji Perdana Menteri berikutan wawancara tersebut, turut dijadikan sasaran kecaman netizen dengan kata-kata makian dan serangan.
Pendek kata, apa saja berkaitan Muhyiddin sekarang ini, lebih banyak atau lebih 90 peratus akan dibalas dengan nada kebencian berbanding suka kepadanya.
Baru lapan bulan jadi Perdana Menteri, kenapa keadaan ini berlaku?
Tidak dinafikan, semua keadaan ini bermula dengan kedudukan Muhyiddin sendiri yang naik jadi Perdana Menteri melalui jalan pengkhianatan atau pintu belakang dan bukan melalui pilihanraya.
Pada mulanya, hanya penyokong PH yang banyak mengkritik dan membalunnya, tetapi lama-kelamaan ia merebak kepada rakyat biasa, mereka yang berkecuali dan penyokong PN sendiri, khususnya daripada UMNO.
Selain beberapa tindakan dan pendekatannya sendiri yang menyumbang ke arah itu, ia kemudian diperkukuhkan lagi apabila beliau sendiri sebagai Perdana Menteri dilihat tidak mesra kepada kehendak rakyat, terutama dalam isu pengeluaran Akaun 1 KWSP berjumlah RM10 ribu dan lanjutan moratorium pinjaman bank di ketika PKPB terus dipanjangkan lagi tempohnya.
Satu dua perkara lagi yang dilakukannya sebelum itu seperti melindungi Azmin Ali dan dikatakan hanya mendengar nasihat beberapa menteri serta orang kanan di sekelilingnya, kata-kata tidak berpolitik di musim PKP hanya ungkapan tak serupa bikin, menekan serta membuli rakan sendiri iaitu UMNO, memberi peruntukan besar untuk unit propaganda Jasa, semua itu secara tidak lamgsung telah menambahkan lagi kebencian rakyat terhadap Muhyiddin yang sejak dalam UMNO lagi memang diketahui tidak mesra alam, sejuk dan lebih banyak masam daripada senyum yang dipapar di wajahnya.
Jika Najib Razak sebelum PRU14 begitu dibenci oleh rakyat dan netizen, kebencian mereka terhadap Muhyiddin sekarang ini, jika diteliti, jauh lebih parah daripada itu.
Najib sekurang-kurangnya dibenci ke tahap itu setelah lapan tahun menjadi Perdana Menteri, namun Muhyiddin menerima keadaan yang sama hanya dalam lapan bulan saja tempohnya.
Apa mesti Muhyiddin lakukan sekarang?
Muhyiddin boleh saja mengabaikan semua luahan hati netizen itu, tetapi suatu perkara yang harus disedarinya ialah jika Najib yang lebih kuat kedudukannya pun boleh dijatuhkan oleh suara keramat rakyat, tentu tidak mustahil beliau yang berada di dahan rapuh sekarang ini untuk ditumbangkan sama.
Hanya masa dan ketikanya saja lagi belum tiba, tetapi ibarat durian yang sudah masak – lambat atau cepat, Muhyiddin tetap akan ke tanah akhirnya.
Untuk itu, jika beliau ada masa meneliti komen-komen netizen terhadapnya atau isterinya sendiri menyampaikan perkara itu kepadanya, keinsafan dan penyesalan pasti menerpa ke lubuk jiwanya sekarang.
Apa guna jadi ketua jika hanya 10 peratus saja yang ternampak suka?
Yang terbaik ialah beliau memilih jalan sejahtera seperti Pak Lah dahulu yang cepat-cepat berhenti sebelum kebencian makin melaut terhadapnya.
Apa lagi, jika menjadi Perdana Menteri melalui jalan pengkhianatan, lebih terpuji jika segera kembali ke pangkal jalan dan mengembalikan hak itu kepada yang berhak dan sepatutnya.
(Shahbudindotcom 08/11/2020)

4

1

vote
Article Rating
Kongsikan artikel ini


PAKAR KESIHATAN RAGUI PERLUNYA PKPB DILAKSANA DI SELURUH NEGARA

SAYA tak faham mengapa PKPB dilaksanakan seluruh negara kecuali Kelantan, Pahang dan Perlis dan sehingga sebulan sekali gus. Atas pertimbangan apa tindakan drastik ini diambil? Kecuali Sabah dan Labuan, saya tak nampak sebarang perubahan ketara yang luar biasa dalam insiden kumulatif SAR-CoV-2 (Rajah 4).
Perubahan insiden mingguan SAR-CoV-12 di negeri-negeri yang terlibat juga tidak menunjukkan sebarang perubahan ketara (Rajah 5). Insiden mingguan di Melaka, Sarawak, Johor, Perak dan Terenganu terlalu rendah sampai tak nampak, menyamai rendahnya insiden di Pahang dan Kelantan. Namun tetap dikenakan PKPB.
Sekalipun jika dikeluarkan negeri “outlier” (Sabah & Labuan) seperti di Rajah 6, insiden di Melaka, Sarawak, Johor, Perak dan Terengganu adalah rendah di bawah 5 per 100,000 penduduk seminggu.
Bagi yang faham ilmu epidemiologi, keputusan untuk melaksanakan PKPB berdasarkan angka sebegini adalah terlalu drastik dan keterlaluan. Malah Kedah yang sudah menunjukkan tren penurunan yang signifikan turut dikenakan tindakan yang sama.
Hatta bagi Selangor, Negeri Sembilan dan Pulau Pinang, apakah PKPB menyeluruh seluruh negeri satu-satu jalan mengawal keadaan?
Apakah PKPP (dipertingkat) terhadap mukim atau kejiranan yang bermasalah tidak boleh dilaksanakan, yang sudah tentu memberi impak ekonomi yang lebih sederhana berbanding PKPB menyeluruh?
Timbul pertanyaan apakah sebenarnya “end game” yang ingin dicapai melalui tindakan ini? Apakah kita mahu memutuskan langsung penularan virus ini dalam masyarakat melalui PKP?
Jika itu matlamatnya, saya katakan ia ADALAH SESUATU YANG MUSTAHIL dicapai dalam tempoh 6 bulan sekalipun, tanpa adanya vaksin dan ubat yang berkesan. Jika dilaksanakan selama 6 bulan, saya jamin ekonomi Malaysia akan lumpuh.
Jika sekadar untuk menurunkan insiden, apakah paras insiden yang hendak dicapai?
Jika insiden di Johor antara 0.2 hingga 1.5 per 100,000 penduduk seminggu sudah dianggap tinggi dan perlu melaksanakan PKPB, apakah angka yang hendak dicapai sebelum PKPB boleh ditamatkan, 0.5 per 100,000 penduduk?
Penentuan “end game” ini amat penting bagi mengukur kejayaan sesuatu tindakan. Rasional bagi penetapan angka ini mesti berasaskan bukti (evidence-based public health intervention).
Mungkin ada bukti-bukti epidemiologi yang hanya kerajaan saja yang tahu dan tidak boleh dikongsi dengan umum.
Saya berharap ia benar-benar bukti yang kukuh. Saya juga berharap, kerajaan mengambil kira keberkesanan kos bagi setiap strategi yang dilakukan.
Saya dan beberapa pakar kesihatan awam lain telah berulang berulang kali mencadangkan agar dikaji semula kaedah mengurus wabak ini. Keberkesanan kos wajar dijadikan landasan dalam membuat keputusan. Kaedah yang lebih kos-efisien mengelakkan pembaziran bagi mencapai hasil yang sama.
Lebih berat, jika rakyat sudah tekun melaksanakan SOP solat berjemaah, apakah kewajarannya ditutup semua masjid termasuk di kawasan tidak bermasalah?
Sejak PKP yang lalu, dan selepas masjid Sri Petaling, di masjid mana telah berlaku kluster Covid-19? Kita cukup sensitif, hanya satu kes di kalangan jemaah, seluruh masjid ditutup sedangkan tiada cluster yang terjadi.
Dan kini berdasarkan SOP PkPB, seluruh negara kecuali di 3 negeri ini, aktiviti ibadah berjemaah dihentikan untuk tempoh 1 bulan lagi (kami di Lembah Klang dah nak masuk bulan ketiga). Allah menguji siapa sebenarnya?
Saya terpanggil membangkitkan isu ini kerana saya mempunyai sedikit ilmu dalam bidang epidemiologi penyakit berjangkit dan saya mempunyai keraguan mengenai kewajaran tindakan menutup masjid di negeri-negeri terlibat di bawah PKPB sekarang ini.
Saya dengan ini menyuara pandangan saya dan berlepas tangan dari keputusan yang diambil. Moga Allah mengampuni dan melindungi saya dan kita semua.
Sekadar memberi pandangan peribadi dan tidak mewakili mana-mana pihak.
Kredit – Prof. Datuk Dr. Lokman Hakim Sulaiman, Profesor Kesihatan Awam, IMUKL, Mantan Timbalan Ketua Pengarah Kesihatan (Kesihatan Awam), KKM sebelum besara pilihan pd 2017.

0

0

votes
Article Rating
Kongsikan artikel ini


BAJET 2021 – SELAMATKAN NYAWA ATAU SELAMATKAN DEMOKRASI?

1. Seluruh negara tertumpu Jumaat lalu (6hb Nov) untuk mendengar Bajet 2021. Ini pertama kali Bajet Negara tahunan dibuat semasa era norma baharu dan dalam keadaan kerajaan yang tidak bermandat. Isu demokrasi dan keabsahan perundangan kerajaan PN telah membawa kepada krisis politik tidak bersudahan.
2. Era pendemik sebenarnya adalah peluang untuk menangani krisis politik. Sedari awal, saya menyatakan bajet ini perlu menjadi bajet dwi krisis. Pembentangan bajet adalah ruang untuk mencipta peluang berganjak dari keadaan politik sedia ada kepada cara baru dan pemikiran baru urusan pemerintahan pasca covid.
3. Sebelum ini ketika PH memerintah, hasrat anjakan kepada politik baharu cuba diperkenalkan dari sudut undang-undang dan kebebasan instituisi parlimen serta hak bermaklumat. Ini termasuk hasrat memaknai Islam dalam konteks negara yang penuh kerahmatan jauh dari unsur kebencian. Hasrat tersebut diterjemahkan dalam polisi ‘menggantung akta hasutan’, menolak ‘akta berita-palsu’ dan memperkenalkan dasar Islam Rahmah dengan peruntukan 10juta dalam perbelanjaan 2020.
4. Instituisi propa seperti JASA yang melibatkan bajet untuk ‘mensolekkan’ kecurangan pentadbiran kerajaan dihapuskan oleh PH dan telah menjimatkan purata RM23juta (tahunan) yang dianggap hanya untuk kepentingan propaganda destruktif. Usaha anjakan oleh PH merupakan aspirasi rakyat yang mahukan demokrasi yang lebih segar supaya negara dapat memacu kehadapan. Malangnya hanya 22 bulan berusaha semuanya terbantut angkara pembelotan yang terancang melibatkan pelanggaran demokrasi yang kini tercedera dan remok.
5. Saya mengharapkan peruntukkan yang menyuntik kesegaran demokrasi tetapi langsung tidak disentuh. Walhal demokrasi adalah jaminan utama terhadap kejayaan teras untuk selamatkan nyawa dan kelangsungan kehidupan (saving life and livelihood). Kita tidak boleh selamatkan nyawa tetapi pada waktu yang sama menyekat kebebasan dan hak bermaklumat melalui peruntukan undang-undang yang masih mengengkang kebebasan ini seperti akta hasutan dll.
6. Kita menjangkakan dalam menangani krisis politik, satu peruntukan secara dasarnya yang saya namakan sebagai Inisiatif Konsolidasi Demokrasi (IKD) perlu diwujudkan. Segala ketidaktentuan dan kerapuhan suasana politik akibat pelanggaran pasca Feb 2020 perlu dipulihkan dan diperbaiki sebelum kita bercakap tentang perpaduan nasional atau rekonsiliasi. Terimalah hakikat bahawa krisis politik yang menjadi pendemik masih menular dengan simptom kemorosotan kepercayaan (trust deficit) terhadap kerajaan hari ini menjadi semakin meruncing.
7. Inisiatif Konsolidasi Demokrasi diperlukan sebagai vaksin (penawar) pendemik politik supaya demokrasi baru yang lebih matang dapat berkembang dan bagi memastikan tidak lagi berlaku pelanggaran. Proses konsolidasi atau mempertemukan segala jurang demokrasi antara prinsip dan pelanggaran adalah langkah awal menguruskan krisis politik yang kita hadapi hari ini. Kalau gencatan politik adalah langkah awalnya maka konsolidasi demokrasi adalah perinciannya. Sekadar seruan gencatan tanpa apa-apa langkah seterusnya ialah slogan kosong yang tidak menjaminkan krisis akan berulang.
8. Satu Suruhanjaya Konsolidasi Demokrasi rentas semua parti perlu diwujudkan untuk perincian mengenal pasti pelanggaran prinsip demokrasi termasuk perundangan yang terdedah kepada salah guna untuk sekatan hak bersuara. Ini termasuk dalam mempertahankan pilihanraya bebas, kehakiman yang bebas dan mengupayakan masyarakat sivil yang lebih mantap. Begitu juga konsultasi rakyat supaya keterlibatan mereka didengari untuk memperkukuhkan pilihan demokrasi sebagai landasan negara. Kebencian antara kaum dan agama yang berpotensi menjadi alat kebencian dan menjejaskan usaha perpaduan perlu ditangani dengan perundangan khusus menjenayahkan kebencian.
9. Tiba masanya peruntukan satu Mahkamah Perlembagaan yang bebas secara khusus yang akan memuktamadkan berbagai intepretasi perlembagaan dalam krisis politik. Memelihara mandat rakyat adalah yang terutama dalam prinsip demokrasi maka satu peruntukan akta pemeliharaan mandat perlu wujud supaya rakyat lebih yakin wakil sah mereka tidak membelot dari mandat yang diberikan. Namakanlah apa sahaja seperti ‘anti-lompat’ namun pada terasnya ia adalah untuk menghormati mandat rakyat.
10. Malangnya bajet 2021 bukan untuk konsolidasi demokrasi tetapi bajet ini ambil kesempatan untuk konsolidasi kuasa PN yang dipertikaikan melalui peruntukan besar 81juta JASA yang hanya akan melumpuhkan lagi kecederaan demokrasi negara kita. Kita akan menjangkakan JASA menjadi alat pembelotan demokrasi dipertahankan dan suara membantah akan didiamkan melalui akta hasutan, kanun kesiksaan dan akta skmm.
Sementara saya bersetuju tujuan selamatkan nyawa dan kelangsungan kehidupan diperlukan tetapi saya akan menolak jika pemulihan demokrasi yang teruk dilanggar diabaikan oleh kerajaan dalam bajet ini!
DS Dr Mujahid Yusof Rawa, Naib Presiden AMANAH/Ahli Parlimen Parit Buntar.
9/11/2020.

0

0

votes
Article Rating
Kongsikan artikel ini


HUJAH2 ANWAR MEMBAHAS BELANJAWAN 2021

Hari ini saya selaku Ketua Pembangkang telah membahaskan Rang Undang-Undang Perbekalan (Belanjawan) 2021 di Dewan Rakyat.
Saya memulakan perbahasan dalam kerangka atau konteks kebijaksanaan keputusan Raja-Raja Melayu untuk tidak membenarkan pengisytiharan darurat oleh kerajaan dan kabinet.
Apa yang diputuskan oleh Raja-Raja Melayu ini penting kerana ia melindungi Perlembagaan dan demokrasi kita dari diinjak oleh beberapa watak yang tidak bertanggungjawab.
Justeru keabsahan kerajaan ini akan terus dipersoal dan disanggah melalui Parlimen. Meski saya puji kesungguhan kerajaan dan Menteri Kewangan dalam membina muafakat yang ampuh bagi kita mendepani serangan dan dampak wabak COVID-19, Menteri Kewangan tidak langsung menyebut atau mengangkat enam syor dari Pakatan Harapan semasa pembentangan Belanjawan 2021.
Kejujuran dan niat kerajaan dan kementerian kini dipersoal apakah ia benar-benar serius mahu merangkul kekuatan untuk membendung wabak COVID-19.
Saya teruskan perbahasan dengan mempersoal bagaimana mungkin Kementerian Kewangan dapat meramalkan pertumbuhan KDNK sebanyak 8.6-9.6% bagi tahun 2021 dan pertambahan hasil yang tinggi sedangkan unjuran pertumbuhan yang rendah telah dibuat oleh badan-badan antarabangsa seperti World Bank dan IMF, dan juga Bank Negara sendiri.
Justeru dari mana angka ini diperolehi oleh Kementerian Kewangan? Atas pertimbangan apa?
Saya turut mempersoalkan unjuran yang tidak munasabah melibatkan cukai korporat dan cukai individu. Tindakan Kementerian untuk menggunakan dana dari Kumpulan Wang Amanah Pencen (KWAP) sebanyak RM10 bilion bagi tahun 2020 dan 2021 adalah tidak wajar bagi mengelabui angka sebenar hasil negara.
Kerajaan juga dilaporkan akan menerima hasil bukan cukai bernilai sebanyak RM14.046 bilion. Apakah ini melibatkan aset negara? Atau ia akan dijual kepada kroni? Apakah ia akan dijalankan dengan secara tender terbuka atau kembali pada amalan lama?
Sebelum mengakhiri perbahasan, saya berikan mesej yang jelas bahawa belanjawan kali ini dicanang sebagai ‘Belanjawan COVID-19’. Namun angka dan unjuran pendapatan menimbulkan pelbagai persoalan serta keraguan. Jumlah perbelanjaan tidak menunjukkan tekad yang serius bagi menangani pandemik ini.
Saya juga mencadangkan peruntukan wang bagi Kumpulan Wang COVID-19 ditambah melalui peruntukan perbelanjaan pembangunan.
Dengan adanya peruntukan yang mencukupi di dalam Kumpulan Wang COVID-19, barulah kita akan mampu menangani kesan wabak COVID 19 pada ekonomi negara.
Kita perlu memperuntukan wang bagi memastikan aliran tunai kepada rakyat dan syarikat, bukannya projek mega kroni.
Saya turut mengingatkan kerajaan untuk mengkaji semula belanjawan ini. Kita diminta untuk menyokong dengan andaian ini belanjawan COVID-19, maka pandangan saya kita akan hanya menyokong jikalau benar kerajaan serius menangani dampak wabak.
ANWAR IBRAHIM/9 NOVEMBER 2020.

0

0

votes
Article Rating
Kongsikan artikel ini


PKPB DI SELURUH NEGARA MEMBEBANKAN RAKYAT – GERAK98

1. GERAK98 mengutuk sekeras-kerasnya keputusan kerajaan laksana PKPB di hampir semua negeri di Malaysia mulai esok.
2. Ianya jelas satu keputusan tidak bertanggungjawab.Tidak langsung ambil kira kesan buruk langkah ini kepada ekonomi rakyat.
3. Tidak munasabah sama sekali rakyat dibebankan sekali lagi dengan kepayahan perintah berkurung dalam negeri-negeri dan kawasan yang gejala masih boleh dikawal tanpa perlu rakyat dikurung.
4. Kita punya alasan untuk merasa sangsi motif sebenar keputusan kerajaan ini.Ianya adalah muslihat politik terdesak oleh pemimpin-pemimpin kerajaan yang tidak ada sokongan dan integriti sama sekali.
5. GERAK98 gesa perintah berkurung ini ditarik balik dengan kadar segera demi memberi ruang dan nafas kelegaan kepada jutaan rakyat biasa meneruskan kehidupan mereka khususnya mencari rezeki seperti biasa. Ramai yang terjejas mata pencarian dengan perintah berkurung ini.
6. Kami juga menggesa Ahli Parlimen menggunakan sidang Parlimen yang bersambung sidang esok mendesak kerajaan menarik balik keputusan yang tidak munasabah, tidak bertanggungjawab dan amat membebankan rakyat ini.
Mohamad Ezam Mohd Nor/Pengerusi Gerak98/8 November 2020.

0

0

votes
Article Rating
Kongsikan artikel ini


TOLAK BELANJAWAN TIDAK BERMAKNA INGKAR AGONG, TAPI UNTUK SELAMATKAN DERITA RAKYAT

Majoriti rakyat secara umumnya menolak tiga perkara berikut sebagaimana yang telah dibentangkan dalam Belanjawan 2021, Jumaat lalu.
Pertama, rakyat menolak dan tidak gembira dengan keputusan kerajaan tidak membenarkan pencarum mengeluarkan wang daripada Akaun 1 KWSP dengan jumlah maksimum RM10 ribu.
Kedua, rakyat juga menolak, kecewa dan tidak gembira kerana kerajaan enggan melanjutkan moratorium pinjaman bank antara 3 hingga 6 bulan lagi.
Ketiga, rakyat turut menolak,kecewa dan marah dengan keputusan kerajaan mahu menghidupkan semula Jasa serta memberi peruntukan besar untuk jabatan itu memulakan operasinya tahun depan sebanyak RM85.5 juta.
Tanpa ragu-ragu, boleh dikata lebih 90 peratus rakyat didapati menolak tiga perkara di atas, malah ia juga dipercayai akan menjadi inti perbahasan Ahli-Ahli Parlimen PH,BN dan lain-lain yang sealiran dengannya yang bermula hari ini.
Dalam erti kata lain , penolakan itu adalah suara besar rakyat yang jelas tidak setuju dan ia boleh didengar di mana-mana – di kedai kopi, lobi hotel, dalam perbualan suami isteri di meja makan, dalam media sosial dan sebagainya.
Walaupun Yang Dipertuan Agong ada bertitah agar Belanjawan 2021 diluluskan oleh Ahli-Ahli Parlimen, tetapi asas baginda mengeluarkan titah demikian tentulah dengan harapan agar kepentingan dan keperluan rakyat sentiasa diambil kira oleh kerajaan.
Ternampak sekarang, disebalik titah Agong itu, kerajaan PN pimpinan Muhyiddin Yassin seolah-olah cuba mengambil kesempatan daripadanya dengan merangka belanjawan yang tidak berpihak kepada rakyat, bahkan lebih menjurus kepada agenda politik peribadi.
Bagi Ahli-Ahli Parlimen pula, oleh kerana mereka sendiri dipilih oleh rakyat, sudah tentulah mereka akan dianggap songsang jika menyokong Belanjawan 2021 yang nyata tidak disukai rakyat.
Keutamaan bagi Ahli-Ahli Parlimen ialah mereka berperanan melakukan sesuatu yang bermanfaat untuk rakyat dan menolak perkara-perkara lain yang tidak dipersetujui rakyat.
Jika mereka menyokong juga perkara yang tidak dikehendaki rakyat, kemungkinan mereka ditolak dalam PRU seterusnya adalah cerah sekali.
Tidak guna sebenarnya bagi Ahli-Ahli menyokong Belanjawan 2021 ini jika hasilnya tidak memberi manfaat, malah terus menjadikan kehidupan rakyat dalam derita yang lebih panjang.
Untuk itu, adalah penting bagi Ahli-Ahli Parlimen berbahas secara kritikal, mengemukakan cadangan yang pro rakyat serta mengambil sikap berani menekan kerajaan agar tiga perkara di atas yang ditolak rakyat itu dapat ditarik balik oleh kerajaan sebelum hari pengundian.
Jika kerajaan berkeras juga mahu melaksanakannya, maka pilihan yang ada ialah menolaknya ketika pengundian diadakan.
Bukan saja Ahli-Ahli Parlimen PH, BN dan lain-lain yang harus menolaknya, bahkan mereka daripada kelompok PN sendiri pun seharusnya berani mengambil pendirian yang sama.
Hanya dengan sikap sedemikian, Ahli-Ahli Parlimen benar-benar akan dilihat berperanan secara terpuji untuk kepentingan rakyat serta layak digelar wakil rakyat.
Buat apa menyokong Belanjawan 2021 yang dalam waktu yang sama sokongan itu juga bererti memanjangkan lagi hayat politik Muhyiddin, sedangkan tindakan sedemikian boleh menyebabkan kemarahan serta kebencian rakyat.
Menolak belanjawan yang tidak memberi manfaat rakyat bukanlah bermakna Ahli-Ahli Parlimen ingkar kepada titah Agong, malah lebih untuk mengutamakan rakyat yang berada di bawah naungan Agong itu sendiri.
Lagi pula, untuk jangka panjang, yang lebih diperlukan oleh Ahli-Ahli Parlimen ialah sokongan dan berbuat apa yang disukai rakyat, bukannya menyukakan hati Muhyiddin.
Sama ada dengan penolakan Belanjawan 2021 akan menyebabkan sebuah kerajaan baru dibentuk atau PRU mengejut terpaksa diadakan, mereka yang bersikap mengutamakan rakyat pasti sentiasa ada dalam hati dan jiwa rakyat, selain tiga perkara yang menjadi kebencian itu dapat diubahsuai segera.
(Shahbudindotcom 09/11/2020)

0

0

votes
Article Rating
Kongsikan artikel ini


BEKAS KP JASA TANYA – APAKAH MENTERI JAGA JASA TIDAK ADA KELAS?

Apabila Saifuddin Abdullah menyatakan dia tidak tahu peruntukan JASA sebegitu besar, ia menimbulkan banyak tanda tanya.
Pertama, apakah dia Menteri tidak ada kelas? Dia menambah lagi garam kepada kredibiliti kerajaan PN yang dikritik kuat ekoran Bajet 2021.
Mana mungkin dia tidak tahu. Jangan nanti rakyat tuduh Menteri PN buat kerja cincai di saat rakyat memerlukan kerajaan yang serius dan tidak politiking.
Kedua, siapa yang memandai mandai menjadikan bajet JASA begitu besar. Tidak mungkin Perdana Menteri apatah lagi KSU. Apakah ada Menteri yang lebih berkuasa. Elok Saifuddin berterus terang
Ketiga, mungkin Saifuddin bercakap benar. Dia hanya mangsa kepada “hidden agenda dan politiking dalaman”.
Apa pun nasi sudah jadi bubur. Kenyataan Saifuddin telah mencemarkan imej PM dan Kerajaan PN.
Elok kurangkan bajet JASA. Ambil balik bekas pegawai JASA yang ditamatkan kontrak dan jadikan JASA agensi yang efektif dengan bajet munasabah.
Apa pun tahniah Azmin Ali. Bukan setakat dilantik Ketua Penerangan PN tetapi Pengarah Pilihanraya PN. Apakah ini kebetulan?
DR. PUAD ZARKASHI, AHLI MT UMNO/10 NOV. 2020.

0

0

votes
Article Rating
Kongsikan artikel ini


BELANJAWAN 2021 BUKTI UMNO TERUS KENA BULI, TAKKAN TAK RETI-RETI LAGI?

Semalam, melalui laman Facebooknya, Najib Razak mengeluh mengenai kedudukan BN yang tidak diberi sebarang peranan dalam penyediaan Belanjawan 2021.
Kata beliiau, walaupun BN merupakan sebahagian daripada kerajaan PN, tetapi tiada seorang pun wakil gabungan itu dilantik dalam Majlis Tindakan Ekonomi yang dipengerusikan oleh Perdana Menteri, Muhyiddin Yassin.
Sebagai membuktikan kata-katanya, Najib turut memaparkan keanggotaan Majlis Tindakan Ekonomi untuk menjelaskan dakwaan mengapa BN mengkritik Belanjawan 2021 sedangkan ia sebahagian daripada kerajaan PN.
Bagi memainkan peranannya membela dan memenuhi keperluan rakyat, menurut Najib lagi, BN akan menggunakan saluran perbahasan di Dewan Rakyat untuk tujuan tersebut.
Jika kita masih ingat, wakil UMNO hanya dijemput untuk memberi cadangan bagi penyediaan Belanjawan 2021 ini pada 1 November iaitu enam hari sebelum ia dibentangkan oleh Menteri Kewangan, Tengku Zafrul Tengku Abdul Aziz pada 6 November lalu.
Makna kata, sudahlah tiada wakil UMNO dan BN dalam Majlis Tindakan Ekonomi, dijemput untuk mengemukakan cadangan pula hanyalah di saat-saat akhir saja.
Jemputan itu tidak lebih sekadar melepaskan batuk ditangga kerana tidak mustahil ketika itu proses penyediaan teks belanjawan sudah pun 99 peratus siap disediakan.
Sebab itu, dua cadangan pokok yang dikemukan UMNO untuk Belanjawan 2021 – pengeluaran Akaun 1 KWSP sehingga RM10 ribu dan melanjutkan moratoriim pinjaman bank, langsung tidak dipedulikan kerajaan.
Dalam erti kata lain, menyisihkan suara dan peranan UMNO itu lebih membuktikan semakin masa berlalu, semakin parti itu dibuli oleh Bersatu dan PN.
Kedudukan UMNO dan BN yang mempunyai jumlah kerusi Parlimen terbesar dalam kerajaan PN tidak memberi makna walau sebelah mata sekali pun.
Sebelum ini, UMNO dibuli kerana diberi kementerian yang tidak penting, Muhyiddin melantik beberapa menteri UMNO ikut pilihannya sendiri, melantik hanya satu menteri kanan daripada UMNO, tetapi dua daripada Bersatu, memintas UMNO dalam PRN Sabah untuk merampas jawatan Ketua Menteri dan terakhir dilaporkan hanya sedia melantik Timbalan Perdana Menteri daripada UMNO jika calonnya bukan Zahid Hamidi.
Buli, buli, buli…..
Yang nyata dan tanpa keraguan lagi, perkembangan ini memungkinkan Muhyiddin terus mencari jalan untuk membuli lagi UMNO selepas ini bagi tujuan mengukuhkan kedudukan Bersatu.
Matlamat akhir Muhyiddin tentulah untuk menjadikan Bersatu sebagai pengganti kepada UMNO.
Maka, takkan UMNO masih tak reti-reti dan mahu terus dibuli lagi, lagi dan lagi oleh Muhyiddin dan Bersatu?
Belanjawan 2021 sebenarnya adalah medan terbaik untuk UMNO menamatkan pembulian itu dan sebelum Bersatu berjaya melangkah lebih jauh untuk mencapai apa yang dihasratkannya.
UMNO mesti terus berjuang mengangkat cadangannya sebelum ini sambil melakukan tekanan dalam perbahasan Belanjawan 2021 kali ini.
Najib sendiri dalam tulisan di media sosialnya mengatakan beliau akan terus berjuang dan melawan sehingga rakyat dapat memperolehi pelanjutan moratorium pinjaman bank.
Memang itulah yang sepatutnya dilakukan oleh Najib, UMNO dan BN, malah mereka mesti senada dengan Anwar Ibrahim yang dalam ucapan perbahasan semalam memberi amaran tidak akan menyokong kelulusan Belanjawan 2021 sekiranya kerajaan tidak melakukan sebarang pindaan.
Tiga perkara ditekankan Anwar perlu dipinda ialah moratorium, KWSP dan peruntukan besar untuk Jasa.
Sekiranya sehingga ke sudah kerajaan masih juga berdegil, pilihan yang terbaik dan wajar bagi Najib yang kini mengetuai BNBBC ialah mengajak seramai mungkin Ahli Parlimen BN untuk tidak menyokong kelulusan Belanjawan 2021.
Bukan saja dengan bertindak demikian akan membolehkan kerajaan dijatuhkan dan sama ada selepas itu bakal diadakan PRU atau tidak, yang penting belanjawan baru yang dibentangkan kemudiannya pastilah yang benar-benar pro sebagaimana keinginan BN sendiri.
Sekaligus juga, ia mampu meletakkan tanda titik kepada pembulian berterusan terhadap UMNO.
(Shahbudindotcom 10/11/2020)

0

0

votes
Article Rating
Kongsikan artikel ini


GANGGUAN AIR MUNGKIN ADA KAITAN USAHA RAMPAS NEGERI, MB SELANGOR HARUS DITUKAR SEGERA

Berlakunya gangguan air yang kerap dan berulang di Selangor sejak kebelakangan tidak harus dilihat sebagai sesuatu yang biasa.
Dalam tempoh dua bulan terakhir ini di mana berlaku tiga kali gangguan, ia adalah sesuatu yang cukup luar biasa sebenarnya.
Tidak pernah berlaku di mana-mana negeri lain, bahkan di Selangor di bawah kepimpinan mana-mana Menteri Besar sebelum ini pun, ia juga tidak pernah berlaku.
Lantaran itu, penyelesaiannya kepada masalah yang luar biasa ini juga harus dengan cara luar biasa.
Isu ini berkemungkinan besar bukan sekadar berkenaan air atau kerana ada kilang ingin menjimatkan kos dengan membuang sisa industri ke dalam sungai semata-mata, tetapi dipercayai sedang menuju kepada sasaran yang lebih besar daripada itu.
Semua orang tahu dan sedar, air adalah keperluan asas utama dan oleh kerana negeri Selangor yang diterajui oleh PKR mewakili PH begitu ingin dirampas oleh PN yang kini Azmin Ali adalah Pengarah Pilihanrayanya yang baru dilantik, tidak mustahil gangguan yang berulang ini bertujuan untuk memberi gambaran buruk kepada parti yang sedang menerajui negeri itu.
Walaupun Amirudin Shari yang menerajui Selangor adalah daripada PKR, tetapi beliau diketahui sebagai penyokong kuat Azmin dalam apa yang dikenali sebagai Geng Kartel.
Dalam beberapa program dan protes terhadap kepimpinan Anwar Ibrahim yang digerakkan Azmin sebelum ini, beliau tidak pernah ketinggalan hadir dan memberi sokongan kepada bekas Timbalan Presiden PKR itu.
Mana tahu dalam hatinya masih tersimpan perasaan sayang yang mendalam terhadap Azmin sehingga kini, walau tubuh dan jasadnya bersama PKR.
Untuk PRU15 akan datang, kuat desas-desus mengatakan Amirudin akan dipindahkan bertanding di Parlimen bagi memberi laluan PKR meletakkan muka baru mengambil alih tempatnya.
Maka, dari segi logiknya tidak penting lagi untuk Amirudin beria-ia mahu menunjukkan kerja baiknya di Selangor ini menjelang PRU15 akan datang.
Dengan kerap berulangnya gangguan air ini, ternampak seolah-seolah sabotaj ini sengaja dirancang, apatah lagi pembuangan itu dilakukan di sekitar kawasan yang sama di Rawang.
Kenapa tidak dilakukan pemantauan 24 jam atau kilang-kilang di sekitar kawasan itu dilawati oleh pihak berkuasa kerajaan negeri sebagai langkah awal bagi memastikan tiada sisa industi di buang ke dalam sungai?
Bagi kilang-kilang haram pula, mengapa dibiarkan terus beroperasi dan tindakan tegas tidak diambil?
Ternampak tujuan mencemarkan sungai yang menyebabkan bekalan air terganggu tidak lain ialah untuk mempamerkan kepada rakyat Selangor tentang gagalnya PKR/PH mentadbir negeri dengan baik dan perlu diganti dengan parti lain.
Tambahan lagi, selain Azmin sudah dilantik sebagai Pengarah Pilihanraya PN, gabungan itu juga telah mengumumkan barisan kepimpinan tertingginya yang memperlihatkan mereka sedang menuju persiapan ke arah menghadapi PRU15 secara agresif.
Walaupun ada pelbagai pihak dan agensi berkaitan hal ehwal air di Selangor ini, tetapi meletakkan beban penyelesaian kepada mereka untuk menangani dan mengatasinya, ia hanyalah cara penyelesaian yang dianggap biasa.
Boleh jadi melalui cara itu ia dapat diselesaikan dan boleh jadi juga gangguan air ini terus berulang lagi.
Cara luar biasa yang paling wajar untuk menangani masalah air ini ialah PKR mesti segera menukar Menteri Besar Selangor dan tidak membiarkan beliau kekal sehingga DUN dibubarkan.
Amirudin telah gagal, tidak boleh diharapkan lagi dan keberadaannya lebih lama amat membahayakan bagi PKR dan PH.
Meski tiada bukti atau petunjuk beliau terlibat atau bersekongkol atau bermain mata dalam kes gangguan air ini, tetapi dalam politik ia tidak memerlukan seorang itu dibuktikan bersalah atau dibawa ke mahkamah terlebih dulu baru tindakan hendak diambil.
Menyelamatkan Selangor adalah urusan politik dan PKR hanya perlu bertindak secara politik juga untuk menanganinya.
Menukar Menteri Besar adalah tindakan politik yang sah dan dibenarkan, lebih-lebih lagi tujuan murninya ialah menyelamatkan sebuah kerajaan negeri.
Disebabkan kerapnya gangguan air sejak kebelakangan ini, majoriti rakyat Selangor bukan saja sudah marah kepada Amirudin, malah mula hilang keyakinan kepada PKR.
Sebelum terlambat dan sebelum Selangor dijatuhkan dan tidak dapat diselamatkan lagi, menukar Amiruddin dengan segera adalah suatu kewajipan.
Azmin sebagai bekas Menteri Besar Selangor memang diketahui ingin merampas negeri terkaya itu untuk meletakkan orangnya sendiri, mungkin Hilman Idham sebagai Menteri Besar yang baru mewakili PN selepas ini.
Kepada PKR, jangan sampai sudah terhantuk, baru nak tengadah – nanti menyesal tak sudah.
(Shahbudindotcom 11/11/2020)

0

0

votes
Article Rating
Kongsikan artikel ini


UMNO SUDAH BOLEH LUPAKAN PAS, HATINYA SAH TELAH MELEKAT PADA PN, BUKAN LAGI MN

Dua hari lalu, Muhyiddin Yassin memaklumkan mengenai mesyuarat Majlis Tertinggi PN yang dipengerusikannya secara sidang video.
Kehadiran pemimpin lain yang dimaklumkan beliau dalam mesyuarat tersebut adalah seperti berikut:-
1. Hadi Awang – Timbalan Pengerusi
2. Dr. Jeffrey Kitingan – Timbalan Pengerusi
3. Yong Teck Lee – Timbalan Pengerusi
4. Ahmad Faizal Azumu – Timbalan Pengerusi
Turut hadir ialah:-
⁃ Hamzah Zainuddin – Setiausaha Agung
⁃ Azmin Ali – Ketua Penerangan
⁃ Ahmad Shamsuri Mokhtar – Bendahari Agung
⁃ Rina Harun – Ketua Wanita
⁃ Ir. Khairil Nizam Khirudin – Ketua Pemuda
⁃ Takiyuddin Hassan – Ahli MT
⁃ Dr. Ronald Kiandee – Ahli MT
⁃ Guan Dee bin Koh Hoi – Ahli MT
Secara tidak langsung, melalui hebahan yang diumumkan oleh Muhyiddin ini, PN sudah pun mempunyai struktur kepimpinannya yang sah dan hampir lengkap sekarang ini.
Struktur kepimpinan itu jelas melibatkan Pas yang sebelum ini diketahui umum sudah menjalin permuafakatan dengan UMNO dalam Muafakat Nasional atau MN.
Begitu pun, MN tidak pernah mewujudkan barisan kepimpinannya, malah persetujuan untuk mendaftarkan gabungan itu baru saja diputuskan lebih kurang sebulan yang lalu.
Yang jelas, Pas kini sudah sah melekat hatinya bersama PN dan barangkali hanya menunggu masa yang sesuai saja untuk memutuskan pertunangan secara rasmi dengan UMNO dalam mahligai impian MN yang hanya bertahan lebih kurang setahun lamanya.
Tentulah tidak mungkin, setelah berada dalam barisan kepimpinan PN, Pas mahu berada pula di dalam MN bersama UMNO.
Berikutan mesyuarat MT PN pada 9 November itu juga, Hamzah kemudian memaklumkan di laman sosialnya mengenai persetujuan menubuhkan Badan Perhubungan Negeri-Negeri dan perlantikan Azmin sebagai Pengarah Pilihanraya.
Perlantikan Pengerusi Perhubungan Negeri-Negeri itu, jelas Hamzah akan dilakukan oleh Muhyiddin selaku Pengerusi PN.
Kata beliau, langkah itu bertujuan memperkasa gerak kerja parti di peringkat akar umbi secara menyeluruh dan untuk mengukuhkan kedudukan PN sebagai peneraju kerajaan.
Yang perlu difahami dengan mengumumkan menubuhkan Badan Perhubungan Negeri-Negeri ini, sudah pasti pemimpin Pas akan dilantik mengetuai beberapa negeri, antaranya Kelantan, Terengganu, Kedah dan mungkin juga Pahang serta Perlis.
Dengan perlantikan tersebut dijangka akan dilakukan Muhyiddin dalam waktu terdekat ini, bererti hubungan Pas dengan UMNO dalam MN akan semakin menjauh seperti kian hilangnya perasaan kasih seseorang setelah bertemu kekasih lain yang lebih berharta dan boleh memberi kemewahan kepadanya.
Itulah dunia – dalam banyak perkara, penentunya kesetiaan ialah keselesaan, kedudukan, jawatan serta wang.
Dalam senario ini di mana UMNO tidak mampu lagi memberi apa-apa kepada Pas sebagaimana era Najib Razak dahulu, untuk mengekalkan dominasinya sebagai parti Melayu, UMNO tiada pilihan lain lagi selain perlu meninggalkan Pas dan anggap saja MN sebagai mahligai angan-angan yang sudah pun musnah.
UMNO perlu kembali kepada realiti dengan mengukuhkan dirinya sendiri bersama rakan-rakan komponen BN bagi menghadapi PRU15 akan datang.
Pas ternyata bukanlah pasangan setia yang kesetiaannya boleh diharap berpanjangan, setelah biasa kawan cerai, kawin cerai sebelum ini, kesukaan itu nampaknya terus menjadi amalan serta gaya perjuangannya.
Tidak guna lagi UMNO bergantung harap atau menaruh harapan kepada Pas – segala-galanya kini telah berakhir.
Kalau mahu berunding soal pembahagian kerusi pun, UMNO tetap akan kalah kerana selepas ini perundingan tentu saja perlu melibatkan UMNO atau BN dengan PN, bukan lagi dengan Bersatu atau Pas secara sendirian.
Dalam situasi di mana PN sudah ada struktur kepimpinan dan Pas sah bersama dengannya, gabungan itu kini mempunyai 50 kerusi Parlimen (31+18+1) berbanding BN hanya ada 43 kerusi.
Maka, PN dengan sendirinya mempunyai kedudukan yang lebih untuk menekan UMNO dan BN agar lebih bertolerasi, terutama bersedia menyerahkan kerusi-kerusi tertentu kepada Geng Hamzah dan Geng Azmin.
Akhirnya, UMNO akan terus berada di lapisan kedua di belakang PN dalam pembahagian kerusi untuk PRU15, sekaligus memungkinkan masa depan Zahid Hamidi dan Najib menjadi lebih gelap sekiranya Muhyiddin terus kekal lagi sebagai Perdana Menteri.
Hanya berjuang sendiri, bangun sendiri dan guna kekuatan sendiri bersama BN saja yang mampu membolehkan UMNO kembali tegak berdiri seperti sebelum ini.
(Shahbudindotcom 11/11/2020)

0

0

votes
Article Rating
Kongsikan artikel ini


AHLI PARLIMEN BINTULU PERLU MOHON MAAF

Kenyataan yang dikeluarkan oleh Ahli Parlimen (MP) Bintulu, YB Tiong Kang Sing ketika perbahasan Belanjawan 2021 dalam sidang Dewan Rakyat semalam, yang menyifatkan Pengarah Kesihatan, Tan Sri Dr Noor Hisham sebagai “takut mati” adalah satu kenyataan yang dangkal dan tidak bertanggungjawab.
Saya menggesa agar satu permohonan maaf secara terbuka dibuat oleh YB Tiong Kang Sing bagi memperbetulkan kesilapannya, yang telah mengundang pelbagai reaksi serta kemarahan daripada orang ramai.
Ketika perbahasan semalam, MP Bintulu telah mengeluarkan kenyataan tersebut atas alasan kerana Dr Noor Hisham tidak turun sendiri ke Sabah bagi menangani penularan Covid-19 yang terus mencatatkan bilangan kes yang tinggi dari hari ke hari.
Umum mengetahui bahawa Dr Noor Hisham adalah watak utama yang telah bekerja keras, siang dan malam bersama para ‘frontliners’ bagi memastikan penularan wabak Covid-19 dapat dibendung dengan jayanya di Malaysia.
Beliau telah mempamerkan etika kerja dan tahap profesionalisme yang sangat baik sepanjang negara berhadapan dengan pandemik Covid-19 sejak bulan Mac yang lalu.
Sebaliknya, MP Bintulu seharusnya mempersoalkan apakah peranan yang dimainkan oleh Menteri Kesihatan dan dua Timbalan Menterinya yang mana setakat ini tidak menunjukkan sebarang gerak kerja dan sumbangan yang signifikan bagi membantu menangani pandemik Covid-19.
MP Bintulu juga harus sedar bahawa penularan gelombang ketiga Covid-19 yang bermula dari Sabah adalah disebabkan kerakusan kerajaan Perikatan Nasional berpolitik sehingga menyebabkan Pilihanraya Negeri terpaksa diadakan, seterusnya membawa kepada situasi yang sedang kita lihat pada hari ini.
Oleh yang demikian, saya berharap MP Bintulu dapat segera membuat permohonan maaf dan mengambil pengajaran daripada kejadian ini.
Menangani pandemik Covid-19 adalah tanggungjawab bersama seluruh anggota masyarakat, dan tidak wajar diletakkan kepada seseorang individu semata-mata. Saya berdoa agar seluruh jentera ‘frontliners’ terus diberikan kekuatan bagi menangani wabak Covid-19 di Malaysia.
Sama-samalah kita patuhi SOP dan sentiasa amalkan penjagaan kebersihan diri yang baik.
12.11.2020
AKMAL NASIR
Ahli Parlimen Johor Bahru
Ketua Angkatan Muda KEADILAN (AMK) Malaysia

0

0

votes
Article Rating
Kongsikan artikel ini


PERBUATAN AHLI PARLIMEN BINTULU MESTI DIKUTUK, MANA SUARA MELAYU/ISLAM MEMBELA KP KESIHATAN?

Perbuatan Ahli Parlimen Bintulu, Tiong King Sing menghina Ketua Pengarah Kesihatan, Dr. Noor Hisham Abdullah di tengah-tengah usaha dan kerja keras beliau menangani wabak Covid19 dengan gambaran takut mati dan hanya mahu publisiti adalah tindakan yang seharusnya dikecam dan dikutuk.
Tiong ternyata telah membuat dakwaan tidak berasas dengan menuduh Dr. Noor Hisham tidak pernah turun ke Sabah untuk melihat sendiri keadaan di lapangan, walhal Ketua Pengarah Kesihatan itu sudah pun ke Sabah sebelum PRN baru-baru ini.
Berkenaan kemunculan Dr. Noor Hisham setiap hari memberi laporan berkenaan Covid19, itu adalah tugasnya untuk memberi maklumat kepada orangramai dan bukan kerana mengejar publisiti.
Sebagai pegawai tetap kerajaan, Dr. Noor Hisam tidak memerlukan publisiti untuk kerjaya dan hidupnya, bukan seperti orang politik yang sentiasa kemaruk liputan media.
Kemunculannya di TV sama seperti yang dilakukan oleh Ismail Sabri yang juga muncul setiap hati bercakap mengenai aspek keselamatan atau SOP dan Hishammuddin Hussein sebelum ini juga muncul setiap hari sewaktu berlakunya tragedi nahas kapalterbang MAS.
Jadi, apa yang peliknya?
Apakah Tiong tidak puas hati kerana yang muncul setiap hari di kaca TV itu adalah Dr. Noor Hisham, dan bukan Menteri Kesihatan, Dr. Adham Baba?
Kalau sudah Dr. Adham tidak berwibawa, cakap pun banyak merapu, memberi pula petua palsu kononnya air suam boleh mencegah Covid19, apakah menteri seperti itu yang boleh diharapkan untuk muncul setiap hari di kaca TV menyampaikan maklumat kepada orangramai?
Lebih menyedihkan, walaupun perbuatan Tiong itu jelas salah, bukan saja kerana mengecam Dr. Noor Hisham yang sentiasa bertungkus lumus setiap hari, bahkan juga seperti menghina keseluruhan petugas barisan hadapan Covid19, tetapi tidak diambil apa-apa tindakan pun oleh Timbalan Speaker, Azalina Othman Said.
Keengganan Tiong menarik balik kata-kata dan dakwaannya hanya didiamkan saja oleh pihak berkuasa Parlimen, sebaliknya Ahli Parlimen DAP yang mempertahankan Dr. Noor Hisham pula yang dihalau keluar Dewan Parlimen.
Kegilaan apakah ini?
Tidak cukup dengan itu, Shahidan Kassim selaku Pengerusi PNBNC turut sama mempertahankan perbuatan Tiong dengan alasan dia hanya menyampaikan maklumat yang disampaikan kepadanya.
Lagi gila?
Ehh…PN ini kerajaan apa sebenarnya, senang-senang boleh menghina pegawai kerajaan yang bertungkus lumus menyelamatkan nyawa rakyat?
Di mana suara pemimpin Melayu dan Islam dalam PN, terutama daripada Pas dan Bersatu dalam membela pegawai kerajaan sendiri?
Bolehkah kita bayangkan bagaimana riuhnya mereka jika yang membuat dakwaan terhadap Dr. Hisham itu adalah pemimpin daripada DAP?
Di mana juga Menteri Kesihatan dan Timbalan Menteri Kesihatan dalam mempertahankan pegawai di kementeriannya diperlakukan sebegini rupa?
Apakah Tiong seorang itu lebih besar kedudukannya daripada keseluruhan pegawai kerajaan, khususnya petugas barisan hadapan Covid19 sehingga semua pemimpin PN, temasuk Menteri Kesihatan, Pengerusi PNBNC dan Timbalan Speaker takut kepadanya?
Yang paling memalukan sekali, Tiong juga adalah Duta Khas Perdana Menteri ke China dan perbuatannya ini tidak langsung menggambarkan kelayakannya memegang sebarang jawatan dalam kerajaan.
Jika Muhyiddin benar-benar ikhlas dalam perjuangannya untuk rakyat dan mempertahankan pegawai kerajaan, beliau bukan saja patut menegur Tiong, bahkan wajar memecatnya sama sebagai Duta Khas ke China.
Gaya dan cakap Tiong dalam menuduh Dr. Noor Hisham tidak langsung menggambarkan beliau seorang yang faham apa itu diplomasi, tetapi lebih seperti seorang samseng jalanan.
Orang seperti beliau tidak layak diundi lagi sebagai pemimpin selepas ini.
(Shahbudindotcom 12/11/2020)

0

0

votes
Article Rating
Kongsikan artikel ini


AGAKNYA ISU SEBENAR BAGI PAS HANYALAH SOKONG SAJA APA YANG PM SUKA…

Kalau memperjuangkan lanjutan moratorium lanjutan selama enam bulan lagi dan membenarkan pengeluaran sebanyak RM10 ribu daripada Akaun 1 KWSP bukan isu sebenar, apa dia isu yang sebenarnya di ketika pandemik Covid19 melanda ini?
Dalam isu moratotium dan KWSP, sedarkah Pas bahawa ia sama sekali tidak melibatkan sebarang pertambahan dana daripada kerajaan, sebaliknya hanya kebenaran atau kelulusan kerajaan saja yang diperlukan.
Duit dalam KWSP adalah wang rakyat atau pencarum sendiri, manakala moratorium pula hanyalah penangguhan sementara daripada membuat pembayaran di mana selepas tempoh enam bulan itu berakhir nanti, pembayaran akan disambung semula.
Di mana datangnya kerajaan ada rugi apa-apa?
Setidak-tidaknya dengan dua kelulusan itu, rakyat mempunyai lebih keselesaan untuk berbelanja di musim Covid19, selain secara langsung dapat membantu merancakkan pemulihan ekonomi negara.
Itu pun susah ke Pas nak faham untuk memberi sokongan dan melihatnya sebagai isu yang benar-benar realiti bagi rakyat?
Habis, apa isu sebenar bagi Pas?
Apakah memberi peruntukan RM85.5 juta kepada JASA bagi tujuan propaganda politik suatu isu sebenar bagi Pas ketika Covid19 melanda?
Begitu juga, apakah memberi peuntukan RM8.5 juta untuk NGO Penggerak Komuniti Negara yang sah bersifat politik kepartian turut merupakan isu sebenar?
Kerana itukah Pas hanya berdiam diri terhadap kedua-dua peruntukan politik di atas, walaupun suara kemarahan rakyat begitu membara menolaknya?
Yang lebih penting, apakah juga terus menyokong Muhyiddin Yassin selagi beliau berjawatan Perdana Menteri agar pimpinan Pas terus dapat nikmat jawatan dalam kerajaan, itu merupakan isu yang sebenar bagi sebuah parti Islam?
Mentang-mentang Muhyiddin macam keberatan untuk meluluskan dua perkara tersebut, tambahan pula Anwar Ibrahim dan Najib Razak begitu gigih memperjuangkannya, maka Pas hanya ambil jalan mudah dengan memihak kepada yang ada kuasa semata-mata.
Habis, nasib rakyat yang susah bagaimana?
Apakah jawapan yang ada dalam kepala pimpinan Pas selepas selesa dengan nikmat jawatan sekarang ini – Aku Peduli Apa?
(Shahbudindotcom 13/11/2020)

0

0

votes
Article Rating
Kongsikan artikel ini


EMPAT HUJAH SHAHRIR MELETAKKAN MUHYIDDIN PM PALING LEMAH

Saya ditanya mengapa perlu saya hujahkan bahawa TS Muhyiddin Yasin adalah PM yang paling lemah dalam sejarah negara.
Kepimpinan lemah tidak membawa kebaikan bagi rakyat dan negara ketika rakyat berhadapan dengan kesan mencabar terhadap kehidupan mereka. Dari segi kesihatan awam, rakyat bertuah kerana sistem kesihatan awam negara telah terbina kukuh bertahun lamanya sehingga mampu mengatasi sistem kesihatan awam negara-negara maju.
Namun, rakyat dan negara perlu juga kepada kestabilan politik supaya ekonomi rakyat dan negara mampu bertahan kesan buruk wabak COVID 19 dan mampu meningkat kembali apabila wabak itu dapat diredakan.
Kesilapan TS Muhyiddin dan rakan-rakan politiknya menasihatkan YDPA untuk mengistiharkan darurat kononnya kerana inilah caranya negara bolih mengatasi wabak COVID 19 telah sebenarnya membuka kelemahan kerajaan PN itu sendiri.
Ianya suatu tindakan yang ‘desperate’ dan mendedahkan kelemahan kumpulan penasihat dan perancang TS Muhyiddin, ‘inner circle’nya dan jemaah menteri PN.
Keputusan untuk diistihar darurat sudah cukup memerlukan TS Muhyiddin meletakkan jawatan kerana pentadbir semasa darurat tidak perlu baginya kekal sebagai PM!
Siapalah yang menasihat TSMY untuk menyembahkan nasihat ini kepada YDPA? Saya dengar ramai peguam2 yang rapat dengan PPBM dan komponen PN yang telah terlibat menasihat TSMY.
Apabila nasihat TSMY ditolak oleh YDPA, sekali lagi terdedah kelemahan kepimpinan TSMY sebagai PM dan lagi mengukuhkan sebab TSMY sepatutnya meletakkan jawatannya sebagai PM.
Seterusnya, kerajaan PN terpaksa berhadapan pula dengan Dewan Rakyat untuk meluluskan Bajet 2021nya. Sekarang Bajetnya itu mendapat pula ‘talian hayat’ dari YDPA yang bertitah agar Bajet 2021 dilulus oleh Dewan Rakyat.
Dah terbongkar lagi kelemahan kepimpinan kerajaan PN dibawah TSMY!
Keempat, apabila saranan DS Najib selaku Pengerusi BNBBC untuk menyokong Bajet 2021 secara bersyarat sehingga menimbulkan polemik ‘hikayat PGL’ olih wakil rakyat PN-PAS dan keangkuhan Ketua Eksekutif KWSP, TSMY dan PN sudah berdepan dengan keadaan ‘kalah – kalah’ umpama ‘ditelan, mati emak, dibuang,..’.
Ditolak saranan BNBBC pun susah, diterima pun lagi kelihatan lemah PN.
Tidak adil bagi rakyat dan negara terpaksa mendokong kepimpinan kerajaan yang lemah setelah baru 30 bulan dahulu je, mandat rakyat melalui PRU 14 tidak akhirnya membawa kepada kebaikan dan munafaat untuk mereka!
Memang tepat permintaan awal-awal UMNO-BN pada Mac lepas bahawa jalan yang terbaik ialah untuk kembali balik kepada mandat rakyat.
UMNO-BN bersabar dan sanggup meletak tepi keresahan menyokong mereka yang pernah mengkhianati UMNO untuk mereka pula duduk sebagai pemerintah.
Sudah tahu dengan pasti mereka itu mudah mengkhianati kawan dan perjuangan, sekarang jangan bertolak ansur lagi.
Mungkin kah boleh ‘pengkhianat’ bersifat ikhlas?
Hanya mandat rakyat yang mampu menyelamat rakyat dan negara dari kelemahan kepimpinan negara hari ini.
TAN SRI SHAHRIR SAMAD, KETUA UMNO BAHAGIAN JOHOR BAHRU, 13 NOVEMBER 2020.
Dipetik daripada FB Shahrir Samad -Tok Uban.

0

0

votes
Article Rating
Kongsikan artikel ini


BEBERAPA KEMUNGKINAN JIKA BELANJAWAN 2021 DITOLAK

Belanjawan Negara Malaysia bagi tahun 2021 yang dibentang pada 6 November 2020 oleh Menteri Kewangan Datuk Seri Tengku Zafrul Tengku Abd Aziz masih dibahaskan oleh ahli-ahli Dewan Rakyat di peringkat dasar. Pengundian di peringkat dasar dijangka akan berlaku pada 25hb November.
2. Belanjawan 2021 ini membawa dilema, tidak sahaja kepada Kerajaan Perikataan Nasional (PN) pimpinan Perdana Menteri Tan Sri Muhyiddin Yassin (TSMY) tetapi juga kepada Blok Pembangkang.
3.Dato Seri Anwar Ibrahim, Ketua Pembangkang telah berucap membahas Belanjawan 2021. Najib Razak, Pengerusi Backbencer Barisan Nasional juga telah berucap. Presiden Amanah Mohamad Sabu, Lim Guan Eng Setiausaha Agung DAP serta Tun Dr Mahathir Mohamad semuanya telah berucap. Ketua parti-parti dalam Pakatan Harapan (PH) termasuk Pengerusi Parti Pejuang semuanya telah mengisytiharkan secara terbuka di dalam Dewan Rakyat bahawa mereka hanya akan menyokong Belanjawan 2021 itu sekiranya cadangan dan pindaan yang mereka tuntut diterima oleh Kerajaan PN.
4.Ini dilema yang dialami oleh Perdana Menteri Muhyiddin Yassin. Tunduk akur menerima tuntutan dan desakan PH, BN dan Pejuang akan menampakkan kelemahan kerajaan PN pimpinan beliau.Jika TSMY berkeras enggan meminda Belanjawan yang dibentangkan oleh Menteri Kewangannya itu, maka besar kemungkinan proses pengundian belah bagi akan berlaku di Dewan Rakyat. Ada kemungkinan Rang Undang-Undang Belanjawan 2021 itu tidak dapat diluluskan oleh Dewan Rakyat.
5.Perkara 68(1) Perlembagaan Persekutuan menyatakan bahawa Rang Undang-Undang Belanjawan tahunan negara mestilah diluluskan oleh Dewan Rakyat. Rang Undang-Undang berkenaan kewangan tidak boleh datang dari Dewan Negara. Jika Rang Undang-Undang Belanjawan 2021 tidak diluluskan oleh Dewan Rakyat. Apa akan jadi? Rang Undang-Undang yang tidak lulus itu tidak boleh dibawa ke Dewan Negara. Ia juga tidak boleh dipersembahkan kepada Yang di-Pertuan Agong untuk mendapat perkenan diraja.
6. Dalam keadaan sedemikian, apa implikasinya? Kerajaan PN pimpinan TSMY tidak ada wang untuk menguruskan negara bagi tahun 2021.Sesebuah Kerajaan hanya boleh berbelanja dengan menggunakan peruntukan kewangan yang telah diluluskan oleh Parlimen.
7.Apa pilihan yang PM Muhyiddin Yasin ada, jika beliau menghadapi senario sedemikian? Pilihan pertama ialah TSMY meletak jawatan sebagai Perdana Menteri bersama-sama seluruh anggota kabinet Kerajaan PN. Dalam erti kata lain Kerajaan PN tumbang.Soalannya adakah Perdana Menteri Muhyiddin Yassin dan Kerajaan pimpinannya mesti meletak jawatan jika Belanjawan 2021 tidak diluluskan oleh ahli-ahli Parlimen?
8.Diteliti di dalam Perlembagaan Persekutuan bahawa tidak ada peruntukan yang menyatakan bahawa Perdana Menteri dan Kabinet mesti meletak jawatan jika kalah dalam undian berkenaan Belanjawan Tahunan di Dewan Rakyat. Malaysia sejak Merdeka tidak pernah mengalami situasi di mana Rang Undang-Undang Belanjawan ditolak oleh Dewan Rakyat. Yang ada ialah amalan lazim atau disebut konvensyen yang diamalpakai di negara-negara demokarasi khususnya di dalam Komenwelth bahawa Perdana Menteri dan kabinet hendaklah meletak jawatan apabila kalah dalam undian Belanjawan tahunan.Kekalahan sedemikian dianggap kerajaan berkenaan khusus Perdana Menterinya tidak mendapat kepercayaan yang cukup di kalangan ahli parlimen.
9. Jadi, secara andaian yang mungkin, apa pilihan lain yang PM Muhyiddin Yassin ada,jika beliau enggan meletak jawatan? Muhyiddin boleh menghadap Yang di-Pertuan Agong untuk menasihati Baginda supaya Dharurat seluruh negara diiystiharkan di bawah Perkara 150 Perlembagaan Persekutuan atas alasan wujud keadaan dharurat yang besar di mana kehidupan ekonomi terancam akibat Belanjawan Negara tidak diluluskan oleh Dewan Rakyat. Persoalannya adakah TSMY sanggup menghadap Yang di-Pertuan Agong buat kali kedua memohon perisytiharan Dharurat selepas permohonannya kali pertama tidak lama dahulu ditolak oleh Baginda?
10. Pilihan lain yang ada pada Muhyiddin Yassin jika Belanjawan ditolak ialah beliau terpaksa menghadap Yang di-Pertuan Agong untuk menasihati Baginda supaya Parlimen Penggal ke-14 ini dibubarkan dan satu Pilihanraya Umum diadakan. Apa risiko yang Muhyiddin mungkin hadapi jika berbuat demikian? Ada kemungkinan bahawa permohonan Perdana Menteri itu ditolak oleh Yang di-Pertuan Agong di bawah Perkara 55(2) Perlembagaan Persekutuan.
11.Apakah pilihan yang lazimnya dipakai di negara-negara demokrasi lain apabila Rang Undang-Undang Belanjawan Negara ditolak oleh Parlimen yang patut konvesyen ini dicontohi di Malaysia.Pilihannya ialah Perdana Menteri itu wajar menghadap Yang di-Pertuan Agong untuk menyerahkan surat perletakan jawatan.Dengan berbuat demikian Kabinetnya juga gugur. Kerajaannya tumbang dan Yang di-Pertuan Agong akan menjalankan kuasa Baginda berdasarkan Perlembagaan Persekutuan dengan melantik Perdana Menteri baru berdasarkan Perkara 43(2)(a). Sebuah Kabinet baru akan dibentuk dan sebuah Kerajaan baru ditubuhkan dengan tugas pertamanya ialah membentangkan Belanjawan tahun 2021.
12.Pemimpin-pemimpin blok pembangkang juga menyedari dilema yang mereka hadapi.Mereka tidak dapat menerima Belanjawan seperti apa yang telah dibentangkan di parlimen. Jika mereka tolak secara keseluruhan mungkin akan berlaku pergolakan politik yang hebat seperti yang dinyatakan di atas. Blok pembangkang tentu tidak bersetuju Perisytiharan Dharurat diisytiharkan kerana Belanjawan Kerajaan PN tewas diparlimen.Blok Pembangkang juga tentu berpandangan bahawa Pilihanraya Umum tidak patut diadakan dalam masa terdekat di mana Pandemik Covid-19 masih di peringkat bahaya dan Perintah PKPB dikuatkuasakan di banyak negeri.
13.Blok pembangkang juga dalam dilema kerana mereka tidak pasti apakah langkah yang akan diambil oleh PM Mahyuddin Yassin dan Kerajaan PN jika pada 25 November nanti Rang Undang-Undang Belanjawan 2021 ditolak oleh Dewan Rakyat.
Hassan Abdul Karim
Ahli Parlimen Pasir Gudang
Sabtu 14 November 2020.

0

0

votes
Article Rating
Kongsikan artikel ini


SIAPA PALING LEMAH – MUHYIDDIN ATAU UMNO?

Menurut kata veteran UMNO, Shahrir Samad, Muhyiddin Yassin adalah Perdana Menteri paling lemah dalam sejarah negara.
Beliau memberi empat sebab atas hujahnya itu:-
Pertama, kerana cubaan mengisytiharkan darurat dengan berselindung di sebalik Covid19, walhal tindakan itu adalah tanda beliau seorang yang “desperate”.
Kedua, apabila cadangan itu ditolak oleh Agong, ia lagi mendedahkan kelemahan beliau untuk mengukuhkan kedudukannya di mana sepatutnya beliau meletakkan jawatannya.
Ketiga, berdepan Bajet 2021 di mana ia jelas mendapat talian hayat daripada Agong yang bertitah agar ia diluluskan oleh Ahli-Ahli Parlimen.
Keempat, sokongan bersyarat Pengerusi BNBBC, Najib Razak terhadap Bajet 2021 meletakkan Muhyiddin dalam keadaan serba salah – ditolak susah, diterima pula lagi kelihatan PN lemah.
Sesungguhnya apa yang dihujahkan oleh bekas menteri ini bukan saja betul dan tepat, tetapi keadaan ini juga pertama kali berlaku di mana parti yang bergabung dalam kerajaan sendiri memberi syarat atau “ugutan” kepada seorang Perdana Menteri yang dianggapnya paling lemah yang pernah ada dalam sejarah.
Tidak dinafikan pula, dengan kedudukan 43 kerusi Parlimen yang dimilikinya, BN turut merupakan pemegang konsesi terbesar dalam kerajaan PN, lebih besar daripada Bersatu yang diketuai Muhyiddin sendiri yang cuma ada 31 kerusi saja.
Soalnya, dengan kerusi terbanyak, pemegang saham terbesar dan Muhyiddin pula dianggap paling lemah, kenapa UMNO dan BN masih mahu membiarkan Presiden Bersatu itu terus kekal sebagai Perdana Menteri?
Ditambah dengan beberapa siri pembulian Bersatu terhadap UMNO – terakhir menikahi Pas dalam keadaan pasti Islam itu masih bertunang dengan UMNO dalam Muafakat Nasional – apa lagi yang mahu ditunggu?
Apakah UMNO dan BN mahu menuggu syarat dan “ugutannya” dalam Bajet 2021 tidak dipenuhi terlebih dulu baru mahu bertindak menjatuhkan Muhyiddin?
Bagaimana jika Muhyiddin mengalah dan sedia mengubahsuai Bajet 2021 sebagaimana dituntut oleh BN asalkan beliau terus kekal lagi sebagai Perdana Menteri?
Kemudian selepas itu, melalui kuasa dalam kawalannya dan orang-orang kanannya, Muhyiddin pun terus mengukuhkan kedudukannya dan membuli lagi UMNO dengan demi kelangsuan kuasanya.
Apakah ketika itu nanti UMNO dan BN tidak kisah lagi untuk terus berada di bawah kepimpinan Muhyiddin dalam kerajaan PN yang disifatkannya paling lemah dalam sejarah negara?
Muhyiddin mungkin boleh terus menebalkan mukanya dengan dianggap paling lemah atau apa sekali pun, tetapi yang penting baginya, beliau kekal sebagai pemegang dan pencatur kuasa.
UMNO pula, dengan kerusi terbanyak dan pemegang konsesi terbesar tetap kekal berada di bawah kepimpinan seorang Perdana Menteri yang dianggapnya paling lemah.
Ehhh…siapa yang sebenarnya yang paling lemah?
(Shahbudindotcom 14/11/2020)

0

0

votes
Article Rating
Kongsikan artikel ini


MAHATHIR JUARA PERPECAHAN, SATU SEN PUN TAK LAYAK BERCAKAP TENTANG KERAJAAN PERPADUAN

Jika kita perhatikan, setiap kali ada terbuka ruang untuk Anwar Ibrahim menjadi Perdana Menteri, setiap kali itu jugalah Tun Mahathir Mohamad akan muncul dengan serangannya terhadap Ketua Pembangkang itu.
Semalam, beliau mendakwa Anwar tidak layak menjadi Perdana Menteri kerana gagal dalam menangani krisis ekonomi pada 1998 dahulu.
Tetapi, sebelum Tun Mahathir lebih banyak lupa, bukankah ketika itu Anwar hanya Timbalan Perdana Menteri dan Menteri Kewangan saja, bukannya Perdana Menteri?
Bagaimana Anwar boleh dikata tidak layak sefangkan beliau belum pernah menjadi Perdana Menteri?
Kata orang, belum cuba belum tahu, mungkin dengan pengalaman Anwar yang lama dan hubungan baiknya di peringkat antarabangsa, beliau mampu lebih baik lagi dalam mengurus negara.
Yang jelas dan nyata dengan serangan terbaru ini ialah Tun Mahathir nampaknya begitu bimbang, malah mungkin takut, Anwar akhirnya akan sampai untuk duduk di kerusi Perdana Menteri.
Jika sebelum ini, selepas Anwar mengadap Agong untuk memaklumkan sokongan majoriti yang dimilikinya, Tun Mahathir meragui jika Presiden PKR itu benar-benar memiliki sokongan, lantas kemudian bercakap tentang kerajaan perpaduan, kini sekali lagi beliau mengutarakan idea tersebut.
Kali ini, idea kerajaan perpaduan itu dilontarkannya hanya sehari selepas mengatakan Anwar tidak layak menjadi Perdana Menteri.
Kali ini juga, serangan kepada Anwar dan idea kerajaan perpaduan itu diusulkannya setelah bekas Perdana Menteri yang juga Pengerusi BNBBC, Najib Razak dilihat senada dengan Ketua Pembangkang di mana kedua-duanya mengatakan hanya akan menyokong Belanjawan 2021 sekiranya ada pindaan berkaitan KWSP, moratorium dan dana untuk JASA.
Menurut Tun Mahathir, dalam keadaan politik yang berkecamuk dan rakyat mula bosan dengan parti-parti politik, pembentukan kerajaan perpaduan adalah penyelesaiannya.
Apa tujuan kerajaan perpaduan ini?
Sebenarnya tujuan utama kerajaan perpaduan ini tidak lain ialah untuk Tun Mahathir menobatkan dirinya sekali lagi sebagai Perdana Menteri, sambil cuba memintas peluang Anwar ke arah itu.
Semakin lanjut usia, Tun Mahathir nampaknya semakin pelik dan berhati hitam – tak habis-habis dengan dendam, iri hati dan dengki kepada Anwar, meskipun Presiden PKR itu tidak pernah sama sekali mahu membuang masa menyebut namanya.
Soalnya, layakkah Tun Mahathir menubuh, mengetuai dan memimpin sebuah kerajaan perpaduan?
Oleh kerana Tun Mahathir telah mengimbas sejarah krisis ekonomi 1998 sebagai hujahnya untuk mengatakan Anwar tidak layak menjadi Perdana Menteri, jika ditoleh balik kepada sejarah, bekas Pengerusi Bersatu yang kini tiada parti itu jauh lebih tidak layak, bukan saja untuk menubuhkan, bahkan juga bercakap tentang kerajaan perpaduan.
Sejarah masa lalu Tun Mahathir terlalu hitam dalam soal perpaduan kerana sepanjang masa beliau adalah juara perpecahan sejak era Tun Tunku Abdul Rahman Alhaj lagi.
Sewaktu memimpin UMNO, beliaulah yang menyebabkan parti itu terbarai, lalu tertubuhnya Semangat 46 dan PKR, malah dalam usaha mengekalkan kuasa, serangannya kepada Tengku Razaleigh Hamzah dan Anwar pada waktu itu amat zalim dan kejam sekali.
Jika Anwar diaib, dimalu dan dipenjarakan, Tengku Razaleigh pula dihina dan disekat daripada menyertai UMNO Baru, meski semua orang tahu sumbangan dan jasa Ahli Parlimen Gua Musang itu terhadap parti sangat besar, antaranya memberikan tanah untuk Bangunan PWTC yang ada sekarang.
Apa pula sumbangan besar Tun Mahathir kepada UMNO, selain anak-anaknya menjadi bilionnaire belaka?
Ketika berkuasa juga, Tun Mahathir tidak pernah menunjukkan sifat harmoni kepada parti-parti pembangkang, terutama Pas dan DAP, sebaliknya asyik mahu bergaduh saja dengan mereka.
Setelah bersara pada 2003, beliau sekali lagi memecah-belahkan UMNO dengan keluar daripada persaraannya semata-mata untuk menjatuhkan Tun Abdullah Ahmad Badawi.
Setelah Tun Abdullah jatuh, beliau terus menyokong Najib, tetapi kemudian anak Tun Razak itu juga dijatuhkannya dengan bergabung dengan Anwar dan DAP yang pernah dimusuhi dan dimaki hamunnya sebelum itu.
Ketika menjadi Perdana Menteri bersama PH, beliau secara halus pula bertindak memecahkan gabungan tersebut dengan enggan menunaikan janji peralihan kuasa kepada Anwar yang dipersetujui dan ditandatanganinya sendiri.
Apabila PH tumbang kerana Tun Mahathir sendiri meletakkan jawatan dan enggan mematuhi titah Agong agar jangan berbuat demikian, beliau ketika itu mula tampil dengan idea kerajaan perpaduannya setelah dilantik mengetuai kerajaan secara interim.
Kerajaan perpaduan itu, muslihatnya ialah agar bellau dapat berkuasa penuh dan menjadi Perdana Menteri sampai ke mati dan tidak terikat lagi dengan sebarang janji peralihan kuasa.
Sekarang ini, di sebalik sokongan rakyat kepada Muhyiddin Yassin sedang merosot teruk dan mungkin jatuh melalui penolakan Belanjawan 2021, diikuti dengan pendirian Najib yang memberi sokongan bersyarat, Anwar dilihat sebagai pengganti paling berwibawa untuk memimpin dan memulihkan negara.
Maka, sekali lagilah Tun Mahathir terpaksa bersuara untuk menolak Anwar dan mengusulkan kerajaan perpaduan iaitu mahu dirinya dipilih buat kali ketiga sebagai Perdana Menteri.
Sejak zaman Nabi Adam, hanya ada seorang manusia yang pernah dua kali jadi Perdana Menteri, dua kali juga meletakkan jawatan tetapi kekal kemaruk untuk berkuasa semula.
Idea ingin berkuasanya semula ini pula dengan cara menubuhkan kerajaan perpaduan tanpa parti untuk menyesuaikan dengan dirinya yang tidak berparti itu.
Persoalannya, bagaimanakah seorang yang suka membuat kehancuran, juara perpecahan, gemar bergaduh, paling ramai musuh, dalam hatinya penuh dengki dan iri hati serta seorang demi seorang di sekeliling lari daripadanya, masih mampu bermuka tebal mahu menjulang kerajaan perpaduan?
Sekali lagi, sejak zaman Nabi Adam, dengan hampir semua episod perpecahan dalam negara ini ada cap jarinya, Tun Mahathir sebenarnya manusia paling pelik pernah wujud di dunia ini.
(Shahbudindotcom 15/11/2020)

0

0

votes
Article Rating
Kongsikan artikel ini


MENTERI KEWANGAN HAMBAR DAN CUBA UGUT SUARA MAJORITI

Menteri Kewangan membayangkan sekiranya Belanjawan 2021 yang dibentang kerajaan Perikatan Nasional tidak diluluskan, maka ia tidak akan dapat membayar segala komitmen termasuk pembayaran gaji penjawat awam dan akan mengesankan para petugas barisan hadapan yang berjuang memerangi COVID-19.
Saya fikir ini satu kenyataan yang bersifat hambar dan berbaur ugutan serta sebahagian dari rencana untuk mengenepikan suara majoriti Ahli Parlimen.
Saya yakin bahawa kita mampu mengemukakan belanjawan atau pindaan yang lebih baik untuk kepentingan rakyat.
Seperti mana yang saya tegaskan tatkala membahaskan belanjawan di Parlimen, soal emolumen penjawat awam, perbelanjaan mengurus dan utamanya perbelanjaan untuk barisan hadapan serta kelengkapan perubatan dan kesihatan tetap dipertahankan.
Saya ulangi gesaan untuk kerajaan teliti semula Belanjawan 2021. Pembangkang hanya mendukung sekiranya ia benar-benar belanjawan untuk memerangi COVID-19.
ANWAR IBRAHIM/Presiden PKR/Ketua Pembangkang 15 November 2020.

0

0

votes
Article Rating
Kongsikan artikel ini


SATIRA POLITIK SEMASA – KAJANG MOVE

Oleh: C. Nicholl (Bahagian II)
Setelah tayar bas diganti dengan sebiji tayar baru oleh kuli Hamzah, mereka semua kembali ke dalam bas.
Muhyudin kembali ke tempat duduk pemandu, lalu menyalakan injin sambil menunggu seorang demi seorang mendaki tangga bas untuk masuk ke dalam. Seperti yang dirasainya sendiri, dari pandangan Muhyudin, mereka semua seperti kehausan.
Yang paling akhir naik ialah Annuar.
‘Kau kira dulu, semua dah masuk ke?’ Kata Muhyudin kepada Annuar.
‘Ok, pm.’ Jawab Annuar pendek sambil menghitung penumpang yang semuanya duduk.
Dalam seminit kemudian dia berpusing balik  dan kembali ke depan dan membisik kepada pm.
‘Tiga penumpang tak ada, pm..’ suaranya yang agak perlahan masih dapat didengari oleh dua penumpang paling depan, Redzuan dan Takiyudin.
‘Sapa..?’ Tanya pm sedikit gusar.
‘Najib, Zahid dan Maslan.’ Jawab Annuar tegas.
‘Aku dah agak dah..’ kata Redzuan lagaknya seperti menyindir. ‘Mereka naik bas depan tu tadi..’
‘Bas PKR 1 tu tadi, ye..?’ Tanya Muhyudin seperti meminta pengesahan.
‘Ada kemungkinan..’ kata Takiyudin seperti membantutkan tohmahan. ‘Tapi mungkin tidak.’
‘Mungkin mereka pergi minum dan tunggu di depan..’ kata Annuar seperti mahu mengamankan keadaan.
‘Tak pa, pm..kita jalan dulu..nanti saya hantar text kat depa bertiga tu..’ jelas Annuar.
‘Ini yang aku tak gemar ni..kalau nak tukar bas pun, beritahulah dulu. Apa aku nak cakap kat hakim besok?  Tak kan nak mintak postpone lagi..leceh betullah mamat-mamat ni..’  Sambil bercakap, dia mula menggerakkan bas memasuki lorong paling kiri lebuhraya yang agak sibuk itu.
Annuar masih berdiri sambil memegang tiang besi keselamatan disebelah Redzuan.
‘Kita ada game minggu depan..itu hari mereka bertiga tu cakap nak main team kita..itu pasal aku nak bawa mereka selesaikan kes mereka dulu..tidak budak bertiga tu tak leh main..’ Sambung Muhyudin.
‘Oh macam tu ke kapten..’ Takiyudin bertanya pm yang juga menjadi kapten team mereka semua.
‘Undang-undang baru ke pm..?’ Tanya Redzuan.
‘Tak lah ..dah lama.. kalau tukar team, kena report dulu kat mahkamah. Tidak, tak leh main..’
‘So, bagusnya, mereka pun tak leh main team lawan jugak..’ kata Takiyudin.
‘Ye lah..mereka lupa tu..’ jawab Annuar sambil melihat kepada talipon bimbitnya.
‘Oh ada message dari Najib.’ Kata Annuar.
‘Oh apa katanya?’ Tanya Muhyudin.
‘Kami sedang makan satay di Kajang. Kalau perlu kami dalam team, sila datang ambil kami… Itu message dia,’ kata Annuar.
‘So, macam mana, pm.?’ Tanya Takiyudin. ‘ ..kita masuk Kajang dulu, makan satay dan ambil mereka? Dah tak jauh dari sini..’
‘Ya, bagus juga. Saya pun lapar ni..’ Annuar seperti mengesor.
‘Saya setuju.’ Sampuk Redzuan.
Selepas semuanya diam beberapa ketika Muhyudin bersuara.
‘Ok, beritahu kepada semua dalam bas.’ ‘Malam ni pm belanja makan satay Kajang.. dengan satu syarat.’
‘Apa syaratnya, pm..?’ Tanya Annuar.
‘Syaratnya semua mesti makan. Jangan ada yang tinggalkan kita, cakap satay Kajang tak sedaplah, nak pergi cari ayam kampunglah, nak cucuk satay sendirilah, nak bakar satay sendirilah..dan macam-macam lagi.. ini semua tak boleh.. tidak dibenarkan Salam pasukan kita.’
‘..dan satu lagi..’ dia sambung. ‘ ..lepas makan, kembali terus ke bas..jangan nak ngeteh pulak..kita dah tak ada masa dah.. kena praktis sebab game kita dah tak lama lagi.’
‘Ok pm..’ mereka semua menjawab hampir serentak.
Setiba mereka di satay Kajang, kelihatan ramai peminat sudah menunggu. Kelihatan ramai juga polis yang mengawal jalan masuk yang begitu sibuk dengan orang ramai yang lagaknya seperti sudah menunggu ketibaan mereka.
Dari jauh kelihatan bas PKR 1 meninggalkan jalan keluar dari Kajang satay.
‘Mereka telah disini lebih awal.’ Fikir Muhyudin sendirian. Dalam kesamaran malam dan keadaan trafik yang begitu sibuk, dia sahaja sebagai pemandu yang dapat melihat dengan jelas kenderaan lain yang bergerak di depan.
Banyak penumpang di dalam basnya bersikap benar-benar seperti penumpang; bukan pemandu. Banyak yang tidur dan tidak arif dengan persekitaran apa lagi aktiviti-aktiviti di jalanan.  Cuma dia, sebagai supir, yang lebih mengetahui keadaan sekitar.
Bas mereka yang dua tingkat, tinggi dan panjang itu bergerak perlahan memasuki ruang parkir yang telah di kosongkan. Dia memberhentikan basnya betul-betul di depan ruang makan yang agak besar dan sudah tersedia. Ruangnya dengan barisan meja dan kerusi serta hidangan diatas, masih agak kosong kecuali satu meja dihujung yang telah diduduki beberapa orang tamu.
Dari sudut tempat duduk pemandu, Muhyudin dapat melihat dengan jelas siapa mereka bertiga.
‘Celaka punya gang.’ Dia berkata dalam hatinya. ‘Mereka makan di kedua pihak. Dengan team lawan dia makan.. dan makan lagi dengan team aku pulak.’
Dia lantas mematikan injin bas dan membuka pintu bas dengan menekan buka butang otomatiknya.
Di depan pintu bas ramai orang yang berpakaian agak kemas bersama beberapa ramai gadis penyambut tetamu, dalam dua barisan telah menunggu.
Seorang lelaki yang agak gempal dan besar badannya, berpakaian lounge suit serta tali leher berwana biru muda yang lagaknya seperti ketua mereka, naik ke tangga bas dan membaca satu nota di tangannya.
‘Selamat Latang ke Kajang Satay, tuan-tuan dan puan-puan… Makan malam ini, ditaja oleh Latuk Kunang Kunang, dengan dukacita, menjemput anda sekalian dari pasukan..’ dia melihat notanya dengan lebih dekat.
Sambil menyambung. ‘…pasukan perniagaan.. bukan, pengkiatan..bukan,  percakaran… peniakan.. peranakan… pemakan…semua bukan.’
Dia mendongak kepada pm. ‘.. sorry ah..gua tak tahu cakap…ini tulisan cina.. ‘
‘ tapi itu Latuk Kunang, Kunang panggil saya bayar untuk kasi makan.. sila tulun..sila tulun..’
Mereka yang di dalam bas melihat sesama sendiri tanpa berkata sepatah kata sambil bangun untuk turun.
Muhyudin yang pertama turun, diikuti Redzuan dan Takiyudin.
‘Sila Latuk..’ lelaki gempal itu berjalan bersama Muhyudin ke ruang makan.
‘Sana, Latuk Najib sudah tunggu..’ tambahnya.
Malam itu, satu jamuan satay Kajang yang melibatkan satu bas dan beratus peminat mereka menjadi satu sejarah, The Kajang Move.
14 Nov 2020.

0

0

votes
Article Rating
Kongsikan artikel ini


EZAM DEDAH RAHSIA SEBENAR PERTEMBUNGAN MAHATHIR – ANWAR

1. 1997 – Krisis ekonomi melanda dunia dan Malaysia.Pertembungan Mahathir PM dan Anwar TPM bermula.Anwar juga Menteri Kewangan.
2. Saya menjadi Setiausaha Politik Menteri Kewangan pada tahun 1996. Saya menyaksikan dari dekat pertembungan Mahathir-Anwar pada tahun 1997 itu.
3. Sebagai Setiausaha Politik, saya hadir mesyuarat post kabinet Kem kewangan setiap minggu.(Anwar adalah seorang menteri yang tidak pernah gagal pengerusikan mesyuarat post kabinet.Tidak spt kebanyakan Menteri sekarang yang tuang/skip post kabinet.)
4. Bermula 1997 hampir setiap mesyuarat post kabinet Kem Kewangan Anwar membawa ke perhatian mesyuarat desakan Mahathir untuk selamatkan syarikat2 besar dan kroni2 besar beliau. Anwar memberi isyarat jelas beliau tidak bersetuju.
5. Disitulah bermulanya kebencian Mahathir pada Anwar. Anwar tidak melayan karenah beliau yang amat cenderung melindungi syarikat kroni2 besar sahaja termasuk anak2nya.
6. Anwar sering mempertahankan sikap beliau yang cenderung pertahan kelompok miskin daripada bail out syarikat2 kaya. Anwar mendidik warga Kem Kewangan agar dekat dengan kelompok miskin. Dizaman Anwar sasterawan2 besar pro rakyat diundang ke Kementerian Kewangan yang sebelum itu sarang kelompok si kaya raya.
7. Makanya Mahathir, kroni dan familinya yang sangat pro kapitalis kaya membenci Anwar. Mereka mula merancang menjatuhkan Anwar. Anwar terus ditekan untuk mengubah sikap pro rakyatnya. Anwar enggan dan bertahan sehingga dihari terakhir di Kem Kewangan beliau dipecat pada 2 Sept 1998.
8. Ia samasekali bukan soal Anwar cekap mengurus atau tidak. Malah rekod pamerkan Anwar diiktiraf MK terbaik dalam dan luar negara sepanjang perkhidmatan beliau.
9. Ianya soal Anwar yang pro rakyat dan enggan tunduk kepada kerakusan sang PM yang pro kapitalis kaya dan utamakan usaha selamatkan si kaya2 keparat ini daripada rakyat miskin.
10. Pada usia 29tahun dan setiausaha politik termuda ketika itu saya ditakdirkan menyaksikan pertarungan ini didepan mata saya. Saya bertanggungjawab meluruskan hakikat yang sebenar ini.
11. Hakikatnya Mahathir adalah alat kepada kapitalis kaya raya korup dan keparat. Ia memusuhi Anwar kerana Anwar musuh kepada kelompok ini. Malang sekali, di usia 95tahun ini Mahathir masih membiarkan dirinya menjadi alat dan perkakas.
12. Kapitalis2 keparat ini memang tidak mahu Anwar menjadi orang no 1 negara ini kerana Anwar tidak akan tunduk kepada mereka seperti Mahathir. Mereka tahu Anwar sebagai seorang PM akan lindungi rakyat bawahan dan tidak seperti Mahathir melindungi mereka yang kaya raya.
13. Sudah berpuluh bilion malah ratusan billion wang negara habis kerana melindungi mereka yang kaya raya ini dari zaman Mahathir menjadi PM. Ia pastinya tidak akan berlaku lagi semasa Anwar Ibrahim menjadi Perdana Menteri negara ini.
Mohamad Ezam Mohd Nor
16 Nov 2020 / 1 RabiulAkhir 1442H

0

0

votes
Article Rating
Kongsikan artikel ini


MUHYIDDIN SUDAH BOLEH BERKEMAS AWAL KECUALI…..

Mengikuti perbahasan Belanjawan 2021 setakat ini, masih tidak ternampak ada ruang untuk ia diluluskan dengan mudah.
Baik melalui perbahasan oleh Anwar Ibrahim, Najib Razak dan lain-lain pemimpin sama ada daripada PH atau BN, rata-ratanya meletakkan syarat sebelum sedia memberi sokongan.
Sehingga ini, sekurang-kurangnya ada empat halangan atau tuntutan yang menyukarkan Belanjawan 2021 daripada diluluskan – pengeluaran RM10 ribu daripada Akaun 1 KWSP, lanjutan moratorium wajib selama enam bulan lagi, peruntukan propaganda Jasa sebanyak RM85.5 juga dan dana RM8.5 juta untuk NGO Penggerak Komuniti Negara.
Anwar selaku Ketua Pembangkang ketika berucap membahaskan Belanjawan 2021 berkata, jika tiada pindaan terhadap empat perkara tersebut, blok PH tidak akan menyokongnya.
Pemimpin PH daripada DAP dan Amanah juga melontarkan syarat yang sama, jika tidak, mereka turut tidak memberi sokongan.
Bagi BN pula, khususnya melalui ucapan Najib selaku Pengerusi BNBBC, penekanan khusus mereka adalah berkaitan kebenaran pengeluaran RM10 ribu KWSP dan lanjutan moratorium yang disifatkan dapat memberi kelegaan kepada rakyat meringankan beban kehidupan di musim Covid19 ini.
Tidak saja dalam ucapannya Najib menyatakan sokongan BN terhadap Belanjawan 2021 adalah bersyarat, malah dalam posting di laman sosial sehingga hari ini juga bekas Perdana Menteri itu terus berkeras agar dua tuntutan itu dipenuhi jika kerajaan mahukan sokongan mereka.
Dengan sentimen penolakan di Parlimen itu, tanpa ragu-ragu kemungkinan Belanjawan 2021 tidak diluluskan adalah sekitar 60 peratus.
Tambah memburukkan keadaan, sementara Muhyiddin Yassin terus sejuk dan membisu, pihak KWSP, Bank Negara dan Kementerian Kewangan sendiri nampaknya kekal keberatan untuk bertolak ansur.
CEO KWSP, Tunku Alizakri Alias berkata, beliau lebih rela dibenci daripada menunaikan pengeluaran wang daripada Akaun 1 yang diminta itu.
Alasan beliau, KWSP mahu melindungi masa depan pencarum selepas mereka bersara nanti.
Gabenor Bank Negara, Nor Shamsiah Mohd Yunus pula menjelaskan, melanjutkan lagi moratorium selama enam bulan hanya akan merencatkan ekonomi negara.
Jelasnya, moratorium menyeluruh adalah tidak baik untuk ekonomi kerana ia hanya memberi lebihan wang jangka pendek kepada rakyat.
Melalui pendirian KWSP dan Bank Negara itu, ia menjadikan penolakan di pihak rakyat terhadap Belanjawan 2021 adalah antara 75 hingga 80 peratus.
Ini kerana, mereka yang hilang pendapatan, diberhentikan kerja dan tiada sumber pendapatan begitu memerlukan RM10 ribu untuk menyelesaikan urusan kehidupan atau bagi memulakan perniagaan baru secara kecil-kecilan.
Namun, dalam kenyataan terbarunya hari ini, KWSP mengumumkan kebenaran untuk kira-kira 2 juta pencarum yang hilang pekerjaan, diberi cuti tanpa gaji atau tiada sumber pendapatan mengeluarkan wang daripada Akaun 1 tertakluk kepada baki simpanan masing-masing.
Bagi mereka yang mempunyai baki tidak lebih RM90 ribu dibenar mengeluarkan sehingga RM9000, sementara yang ada simpanan lebih daripada itu dibolehkan mengeluar sehingga RM60 ribu.
Di sebalik KWSP mula berlembut, walaupun kebenaran yang diberi tidak menyeluruh iaitu hanya untuk 2 juta pencarum berbanding kira-kira 4.7 juta pencarum di bawah Skim I-Lestari melalui tuntutan asal, tetapi Bank Negara dan Kementerian Kewangan belum lagi mengubah pendirian mereka berkaitan moratorium.
Bermakna, tuntutan yang diminta oleh PH dan BN belum lagi dipenuhi sepenuhnya.
Begitu pun, dalam cubaan untuk meraih simpati, Menteri Kewangan, Tengku Zafrul Tengku Abdul Aziz berkata, gaji kakitangan awam dan petugas barisan hadapan Covid19 tidak akan mampu dibayar oleh kerajaan jika Belanjawan 2021 tidak diluluskan.
Sementara ramai yang menyifatkan Tengku Zafrul cuba melakukan ugutan dengan hujah dangkalnya tersebut, kemudian hampir semua suara menolak kenyataan beliau itu.
Kata mereka, tiada kaitan penolakan
Belanjawan 2021 dengan bayaran gaji kakitangan awam kerana selepas belanjawan ditolak dan kerajaan yang ada jatuh, kerajaan yang baru terbentuk nanti boleh membentangkan semula atau mengemukakan usul Bajet Interim khusus untuk pembayaran gaji saja.
Dengan Bajet Interim itu, bayaran gaji kakitangan awam, pembelian vaksin Covid19 dan pemberian tunai kepada rakyat dapat diteruskan tanpa gangguan.
Yang penting, apabila Belanjawan 2021 ditolak kerana tuntutan yang diminta tidak dipenuhi, kerajaan PN dan Muhyiddin yang tidak peka terhadap keperluan rakyat akan jatuh dengan sendirinya.
Meskipun Muhyiddin masih ada ruang untuk memohon kepada Agong untuk pembubaran Parlimen selepas belanjawan ditolak, besar kemungkinan permintaan itu tidak ditunaikan kerana kes Covid19 yang masih meninggi setiap hari.
Jalan selamat ialah Agong harus membenarkan pembentukan kerajaan baru untuk menyelesaikan kekusutan politik yang melanda negara.
Oleh kerana, baik PH atau BN, asas mereka menolak Belanjawan 2021 adalah kerana kerajaan tidak sedia membenarkan pengeluaran KWSP, enggan melanjutkan moratorium enam bulan lagi dan berkaitan dana untuk Jasa dan NGO Penggerak Komuniti Negara, belanjawan baru yang akan dibentangkan selepas itu tentu saja akan mengambil kira perkara-perkara tersebut.
Dengan yang demikian, kerajaan baru yang terbentuk selepas itu adalah sebuah kerajaan yang disukai dan diterima rakyat kerana mengambil kira keperluan sebenar mereka.
Sentimen setakat ini, baik di Parlimen atau di kalangan rakyat, memperlihatkan Muhyiddin mungkin terpaksa berkemas awal daripada pejabatnya.
Satu-satunya cara untuk mengelakkan Muhyiddin berkemas awal ialah memenuhi semua tuntutan PH, BN dan blok pembangkang dalam Belanjawan 2021 yang mana ia juga bererti beliau harus mengalah untuk memberi suatu kemenangan buat Anwar dan Najib dalam perjuangan mereka demi rakyat.
(Shahbudindotcom 16/11/2020)

0

0

votes
Article Rating
Kongsikan artikel ini